title: Hans Engnestangen

text: Sodan aikana Hans Engnestangen oli yksi niitä harvoja luistelijoita, joka ei boikotoinut saksalaisten kanssa järjestettyjä kilpailuja, kuten vuoden 1942 Klagenfurtissa järjestettyä luistelumaaottelua Saksa–Norja. Hän toimi miehitysaikaisessa kunnallishallinnossa, jonka vuoksi hän sai sodan jälkeen kaksi vuotta vankeutta yhteistoiminnasta miehittäjävallan kanssa.


title: Hans Engnestangen

text: Urallaan Engnestangen teki neljä maailmanennätystä; kaikki luisteltu Davosissa. Hän saavutti 500 metrillä aikansa ME:n 42,5 tammikuussa 1933, 42,3 tammikuussa 1937 ja 41,8 helmikuussa 1938 sekä 1 500 metrillä 2.13,8 tammikuussa 1939. Kyseiset 500 ja 1 500 metrin ennätykset säilyivät aina 1950-luvulle asti. 1 500 metrin ennätys säilyi 13 vuotta ja 500 metrin ennätys 14 vuotta vuoteen 1952, jolloin venäläisluistelijat rikkoivat ne Alma-Atan Medeon jäällä. Vuoden 1938 saavutuksista Hans Engnestangen sai norjalaisen Morgonbladetin Vuoden urheiluteko -palkinnon.


title: Grímr Kamban

text: Grím Kamban oli saagojen mukaan ensimmäinen Färsaarille asumaan asettunut ihminen. Hän oli norjalaista alkuperää, mutta saapui Färsaarille joko Hebridien tai Irlannin kautta.


title: Petra Mede

text: Petra Mede (s. 7. maaliskuuta 1970 Tukholma, Ruotsi) on ruotsalainen koomikko, tanssija ja juontaja. Hän juonsi Eurovision laulukilpailun Malmössä vuonna 2013 ja Tukholmassa vuonna 2016 Måns Zelmerlöwin kanssa.


title: Tukholman läänin maakäräjät

text: Tukholman läänin maakäräjät () on yksi Ruotsin 20 maakäräjistä. Se vastaa alueeltaan samannimistä Tukholman lääniä, mutta maakäräjillä on kuitenkin eri tehtävät kuin valtionhallintoon kuuluvilla lääninhallituksilla. Maakäräjät vastaa pääasiassa yhteiskunnan julkisesti rahoitetusta terveydenhuollosta. Lisäksi maakäräjät huolehtii yleisesti liikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa.


title: Tukholman läänin maakäräjät

text: Maakäräjät perustettiin Ruotsiin vuonna 1863. Yli 25 000 asukkaan kaupungit eivät aluksi saaneet kuulua maakäräjiin. Niinpä Tukholman kaupunki ei kuulunut mihinkään maakäräjiin, vaan huolehti niille kuuluvista tehtävistä itse. 1900-luvulla Suur-Tukholmasta tuli kaupungin rajat ylittävät työpaikka- ja asuinalue, joten yhteistyö oli välttämätöntä. Tukholman kaupunki liittyi osaksi Tukholman läänin maakäräjiä vuonna 1971. Tämän jälkeen vain Göteborg ja Malmö olivat enää maakäräjien ulkopuolella.


title: Tukholman läänin maakäräjät

text:
Maakäräjävaltuusto () valitaan samaan aikaan kuin valtiopäiväedustajat ja kunnanvaltuustot. Vaaleja varten Tukholman lääni on jaettu seuraaviin 12 vaalipiiriin:
Valtuuston paikoista yhdeksän kymmenesosaa on kiinteitä paikkoja () ja niiden lisäksi yksi kymmenesosa on tasauspaikkoja (). Maakäräjävaltuustossa on yhteensä kaikkiaan 149 paikkaa, ja seuraavassa on esitetty viimeisimpien maakäräjävaalien tulos.


title: Blekingen läänin maakäräjät

text: Blekingen läänin maakäräjät (, myös "Landstinget Blekinge") on yksi Ruotsin 20 maakäräjistä. Se vastaa alueeltaan samannimistä Blekingen lääniä, mutta maakäräjillä on kuitenkin eri tehtävät kuin valtionhallintoon kuuluvilla lääninhallituksilla. Maakäräjät vastaa pääasiassa yhteiskunnan julkisesti rahoitetusta terveydenhuollosta. Lisäksi maakäräjät huolehtii yleisesti liikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa. Maakäräjät perustettiin Ruotsiin vuonna 1863.


title: Blekingen läänin maakäräjät

text:
Maakäräjävaltuusto (ruots. "landstingsfullmäktige") valitaan samaan aikaan kuin valtiopäiväedustajat ja kunnanvaltuustot. Vaaleja varten Blekingen lääni on jaettu seuraaviin 4 vaalipiiriin:
Valtuuston paikoista yhdeksän kymmenesosaa on kiinteitä paikkoja (ruots. "fasta mandat") ja niiden lisäksi yksi kymmenesosa on tasauspaikkoja (ruots. "utjämningsmandat"). Maakäräjävaltuustossa on yhteensä kaikkiaan 47 paikkaa, ja seuraavassa on esitetty viimeisimpien maakäräjävaalien tulos.


title: Miesten yleisluistelun maailmanmestaruuskilpailut 1936

text: Yleisluistelun maailmanmestaruudesta kilpailtiin Sveitsin Davosissa 1.-2. helmikuuta 1936. Kisapaikka oli Jäästadion. Kisoja saattoi pitää Garmisch-Partenkirchenin olympialaisten esikisoina, sillä kisat pidettiin kaksi viikkoa näiden MM-kisojen jälkeen. Järjestely oli sikälikin onnistunut, että helmikuun alussa olympiapaikkakunnalla ei ollut vielä kunnon jääolosuhteita eli kaikki kilpailijat saattoivat valmistautua Davosin hyvissä oloissa tuleviin olympiakoitoksiin.


title: Malaise-pyydys

text:
Malaise-pyydys on iso telttamainen rakennelma, jota käytetään lentävien hyönteisten kiinni ottamiseen. Pyydys on yleensä materiaaliltaan teryleeniverkkoa erivärisenä. Hyönteiset lentävät pyydyksen sisällä seinään ja torven muotoisena se supistuu päätyen keräysastiaan pyydyksen huipulla. Astiassa on ainetta, joka huumaa tai tappaa sen vaikutusalueelle joutuneen hyönteisen. Pyydyksen kehitti René Malaise vuonna 1934 .
Pyydyksen sijoittelussa on huomioitava sijainti, maanmuodot, kasvillisuus ja veden läheisyys. Ideaalisia paikkoja pyydykselle ovat metsässä sijaitsevat avoimet käytävät, aukiolla kasvavat korkeat kasvit, ja purojen ja metsien reunoilla.


title: Malaise-pyydys

text:
Pyydyksellä voidaan ideaalisena päivänä saada pyydystettyä jopa 1000 hyönteistä.
Pyydyksen toimintaan ei huomattavasti vaikuta edes sade. Malaise-pyydykseen voidaan liittää lamppu, jonka avulla se toimii valoansana. Valo houkuttelee pimeässä hyönteisiä pyydykseen.


title: Svärd (vanhempi suku)

text: Svärd, vanhempi suku oli keskiaikainen suku, joka 1300-luvun loppupuolella tuli Suomeen. Suvun kantaisä Herman Svärd oli nimestä päätellen Saksasta. Hänen vaimonsa oli alilaamanni Jacob Kurjen tytär. Herman Svärdillä oli kolme poikaa, joista Peter Svärd on luultavasti se "Gamble Peder Swerdh", joka 1467 mainitaan aikaisempana Porvoon pitäjässä Uudellamaalla sijainneiden Hagan ja Kräpelbyn osaomistajana.


title: Svärd (vanhempi suku)

text: Nimeltään tuntematon Herman Svärdin poika, jonka poika oli Jeppe Kurki, mainitaan vuonna 1418.


title: Svärd (vanhempi suku)

text: Nils Korke tai Kurke (Herman Svärdin poika) mainitaan ensimmäistä kertaa 7.1.1400 ja ritarina 1401. Hän oli yksi kuninkaan neuvonantajista tutkintakäräjillä Uplannissa 1420. Hänet mainitaan kuolleena 18.5.1428. Hän meni naimisiin ennen 7.1.1400 Cecilia Filipsdotterin kanssa. Cecilia oli Filip Karlssonin tytär.


title: André Gobert

text: Henry Maurice André Gobert (30. syyskuuta 1890 Pariisi, Ranska – 6. joulukuuta 1951 Pariisi) oli ranskalainen tennispelaaja ja kaksinkertainen olympiavoittaja.


title: André Gobert

text: Gobert saavutti Tukholman olympialaisissa 1912 kultaa sisäkaksinpelissä sekä sisänelinpelissä Maurice Germot'n kanssa. Kaksinpelin loppuottelussa hän voitti Charles Dixonin erin 8–6, 6–4, 6–4. Nelinpelin loppuottelussa Gobert ja Germot päihittivät Ruotsin Gunnar Setterwallin ja Carl Kempen lukemin 6–4, 12–14, 6–2, 6–4.


title: André Gobert

text: Gobert voitti Wimbledonin tennisturnauksessa nelinpelin mestaruuden vuonna 1911 Max Décugisin kanssa.


title: Maurice Germot

text: Maurice Germot (15. marraskuuta 1882 Vichy, Aliier, Ranska – 6. elokuuta 1958 Vichy) oli ranskalainen tennispelaaja ja olympiavoittaja.


title: Maurice Germot

text: Germot saavutti Ateenan olympialaisissa 1906 kultaa nelinpelissä Max Décugisin kanssa ja hopeaa kaksinpelissä. Tukholman olympialaisissa 1912 hän voitti kultaa sisänelinpelissä André Gobert'n kanssa. He voittivat loppuottelussa Ruotsin Gunnar Setterwallin ja Carl Kempen erin 6–4, 12–14, 6–2, 6–4.


title: Maitokärryt

text: Maitokärryt ovat alun perin maitotonkkien kuljetukseen tarkoitetut kärryt. Kärryillä vietiin maitotonkkia tien varrella sijainneelle maitolaiturille edelleen meijeriin kuljetusta varten. Kärryillä voitiin tehdään maatilalla muitakin siirtelyjä. Nykyään vastaavia kärryjä käyttävät partiolaiset leirillä tehtäviin siirtelyihin. Lähempänä nykyaikaa tonkkia on siirrelty myös tavallisilla käsikärryillä.


title: Anaerobinen ammoniumtypen hapetus

text: Anaerobinen ammoniumtypen hapetus eli anammox-prosessi eli (anaerobic ammonium oxidation) on osa typen ravinnekiertoa. Anammox poistaa typpeä ilmakehään.


title: Anaerobinen ammoniumtypen hapetus

text: NH + NO → N + 2HO


title: Anaerobinen ammoniumtypen hapetus

text: Anammox on havaittu ensimmäisen kerran 1980-luvulla.


title: Maitotonkka

text: Maitotonkka eli pystö (myös hinkki, pääläri) on kannellinen astia, jota käytettiin maidon kuljetukseen esimerkiksi maitokärryillä maitolaiturille ja siitä edelleen meijeriin. Tonkat olivat yleisemmin terästä tai alumiinisia. Nykyään vanhoja maitotonkkia käytetään lähinnä koriste-esineinä. Maitoteollisuuden nykyisin käyttämät tonkat ovat teräksisiä ja niitä tehdään useita eri kokoja.


title: Karl Wazulek

text: Karl Wazulek (13. joulukuuta 1914 – 10. maaliskuuta 1958) oli itävaltalainen pikaluistelija, joka Itävallan Saksaan liittämisen jälkeen edusti Saksaa.


title: Karl Wazulek

text:
Karl Waszulek osallistui 1930-luvulla kaikkiaan kuusi kertaa niin MM- kuin EM-kisoihin vuodesta 1934 lähtien. Parhaimpina menestyksinä Itävallan lipun alla oli vuoden 1935 Euroopan mestaruus ja edellisenä vuonna saavutettu EM-pronssi. Saksan väreissä hän saavutti 1938 MM-hopeaa. Saksan mestaruuksia hän otti vielä vuosina 1939–1941.
Olympiakisoihin Waszulek osallistui Garmisch-Partenkirchenissä 1936. Hän luisteli kaikki matkat sijoittuen 500 metrillä 13., 1 500 metrillä kuudenneksi, 5 000 metrillä kahdeksanneksi ja 10 000 metrillä 11.


title: Karl Wazulek

text: Karl Waszulek osallistui toiseen maailmansotaan Saksan joukoissa. Hän haavottui itärintamalla ja menetti toisen jalkansa. Hänestä tuli vuoden 1943 alusta Unkarin maajoukkueen valmentaja. Tällöin hän oli nostamassa Kornél Pajoria kansainväliseksi tähdeksi.


title: Näytöslaji

text: Näytöslaji on olympialaisten yhteydessä järjestettävä urheilutapahtuma, jonka tarkoituksena on edistää kyseistä lajia. Kansainvälinen olympiakomitea päätti vuonna 1989 kieltää näytöslajien järjestämisen olympialaisten yhteydessä, eikä niitä ole järjestetty vuoden 1992 olympialaisten jälkeen. Näytöslajeista voitettuja mitaleja ei laskettu virallisiksi, mutta jotkin näytöslajit hyväksyttiin myöhemmin mukaan olympialaisten viralliseen ohjelmaan.


title: Gustaf Törnudd

text: Gustaf Konstantin (Constantin) Törnudd (18. maaliskuuta 1832 Toholampi – 7. helmikuuta 1894 Tainionkoski) oli suomalainen teollisuusmies, joka vaikutti rautatie-, konepaja- ja polttoaineen jalostuksen aloilla.


title: Gustaf Törnudd

text: Törnuddin vanhemmat olivat kappalainen Anders Gustaf Törnudd, Anders Törnuddin poika, ja Catharina Albertina Birling. Valmistuttuaan ylioppilaaksi 1852 Törnudd harjoitteli useissa eri konepajoissa Suomessa ja Venäjällä sekä vuodesta 1853 Englannissa, jossa hän suoritti 1857 menestyksekkäästi teknillisen opiston kurssin. Kun Helsinki-Hämeenlinna-rataa ryhdyttiin valmistamaan, hän sai tehtäväksi valvoa Englannissa tapahtuneen rautatiesiltojen, kiskojen ja vetureiden valmistuksen. Suomeen 1860 palattuaan Törnudd valvoi rautatien korjauspajan rakentamisen. Radan valmistuttua hän toimi 1863-1865 Venäjällä ratainsinöörinä ja konepajan rakennuttajana ja johti 1866-1881 Viipurissa suurta konepajaa. Hän oli myös vuosien 1877-1878 valtiopäivillä edustajana ja kuului vuodesta 1880 rautatiekomiteaan. 1882-1887 Törnudd työskenteli Bakussa Nobel-veljesten nafta- ja petrolilaitosten hallinnollisena johtajana, mutta palasi sitten Suomeen heikentyneen terveytensä takia. Tainionkoskella asuessaan hän suunnitteli kosken vesivoiman käyttöä teollisuuden tarpeisiin.


title: Gustaf Törnudd

text: Törnuddin puoliso vuodesta 1862 oli Fanny Serenius (k. 1875). Kirjallisuuden tutkija, pankinjohtaja Alvar Törnudd ja liikemies, lähetystövirkailija, kirjailija Sigurd Törnudd olivat heidän lapsiaan.


title: Microsoft Lumia

text: Microsoft Lumia (ennen Nokia Lumia) on Microsoft Mobilen valmistama älypuhelintuoteperhe. Tuoteperheen myynti aloitettiin lokakuussa 2011.


title: Microsoft Lumia

text: Lumioissa on Windows Phone -käyttöjärjestelmä, jonka osuus älypuhelimien käyttöjärjestelmistä oli noin 2,6 % syksyllä 2015. Heikon myynnin takia esimerkiksi Jorma Ollila on kertonut vuonna 2013, että Nokian valinta Microsoft Windows Phone -käyttöjärjestelmän osalta oli virhe.


title: Microsoft Lumia

text: Marraskuussa 2014 Microsoft julkisti ensimmäisen Lumia-älypuhelimensa, jossa ei ole enää Nokia-nimeä. Puhelin sai nimekseen Microsoft Lumia 535.


title: Microsoft Lumia

text: Nokia oli suurin matkapuhelinten valmistaja vuosien 1998–2012 välisenä aikana käyttäen omaa Symbian OS -käyttöjärjestelmää. Vuoden 2010 jälkeen kilpailijoiden kosketusnäytöllisten älypuhelimien markkinoilletulo johti Nokian puhelimien heikkenevään myyntiin. Huhtikuussa 2012 Samsung Electronics nousi suurimmaksi kännyköiden valmistajaksi.


title: Microsoft Lumia

text: Nokian Stephen Elop ja Microsoftin Steve Ballmer ilmoittivat huhtikuussa 2011 yhtiöiden aloittaneen yhteistyön, jonka tarkoituksena on tuoda Microsoftin Windows Phone -käyttöjärjestelmä Nokian älypuhelimille korvaten aikaisemmat Symbian- ja MeeGo-alustat.


title: Microsoft Lumia

text: Lumioiden heikko myynti osaltaan pakotti Nokian myymään matkapuhelinten liiketoiminnot Microsoftille syyskuun 3. päivänä 2013.


title: Microsoft Lumia

text: Nokian ja Microsoftin Lumia-tuoteperheen matkapuhelimet ovat saaneet ohjelmisto- ja firmware-päivitykset koottujen laitepäivityspakettien sisällä.


title: Emätila

text: Emätila (myös emäkiinteistö) tarkoittaa tilaa, josta palstatila tai lohkotila eli lohkokiinteistö on erotettu. Palstatiloja ja lohkotiloja oli mahdollista muodostaa vuodesta 1864, ja palstatilan osalta emätila vastasi palstatilan maaverosta siihen asti kunnes palstatilajärjestelmä vuonna 1926 lakkautettiin. Lohkotilat sen sijaan olivat alun alkaenkin täysin itsenäisiä tiloja. Lohkotilan yhteydessä nimitys emätila onkin tämän takia vain ositustapahtuman yhteydessä käytettävä nimitys sille kiinteistölle, josta erotettava määräala eli lohkokiinteistö on erotettu. Vastaavasti emäkiinteistöstä lohkomisessa jäljelle jäävää kiinteistöä nimitetään kantakiinteistöksi (joskus myös "kantatila").


title: Walter Flex

text: Walter Flex (6. heinäkuuta 1887 Eisenach, Thüringen, Saksa – 16. lokakuuta 1917 Pöide, Saarenmaa, Vironmaan kuvernementti) oli saksalainen kirjailija. Hänen tunnetuin teoksensa on ensimmäisestä maailmansodasta kertova laaja omaelämäkerrallinen novelli "Kahden maailman vaeltaja".


title: Walter Flex

text: Walter Flex syntyi Eisenachissa kymnaasinopettaja Rudolf Flexin (1855–1918) ja Margarete o.s. Pollackin perheeseen, ja hänellä oli kolme veljeä. Isä oli kansallisliberaali, ja kodissa harrastettiin kulttuuria. Walter kävi koulunsa Eisenachissa ja suoritti ylioppilastutkinnon vuonna 1906. Hän siirtyi Erlangenin yliopistoon opiskelemaan germanistiikkaa ja historiaa. Vuonna 1908 hän lähti pariksi vuodeksi Strassburgin yliopistoon mutta palasi Erlangeniin ja suoritti loppututkinnon vuonna 1911. Tutkielman otsikko oli "Die Entwicklung des tragischen Problems in den deutschen Demetriusdramen von Schiller bis in die Gegenwart".


title: Walter Flex

text: Valmistumisensa jälkeen Flex toimi kotiopettajana, aluksi Otto von Bismarckin sukulaisten perheessä. Tuohon aikaan hän alkoi julkaista runoja ja novelleja, joiden aiheisto oli kansallismielistä. Julkaisuista mainittakoon novellikokoelma "Zwölf Bismarcks" (1913), joka kuvaa seitsemän novellin kautta von Bismarckin aatelissuvun vaiheita, sekä draama "Klaus von Bismarck" (1913) ja runokokoelma "Das Volk in Eisen" (1914).


title: Walter Flex

text: Flex vapautettiin asevelvollisuuden suorittamisesta käden jännevamman vuoksi, mutta sodan puhjettua vuonna 1914 hän ilmoittautui vapaaehtoiseksi Posenissa (nyk. Poznań) ja palveli aluksi länsirintamalla Lothringenissa (3. Ala-Sleesian jalkaväkirykmentti). Hän julkaisi isänmaallisia sotarunoja saksalaisissa sanomalehdissä ja sai kansallista kuuluisuutta. Runoja koottiin kokoelmiksi, joista tuli suosittuja (muun muassa "Sonne und Schild" ja "Im Felde zwischen Nacht und Tag").


title: Walter Flex

text: Maaliskuussa 1915 Flex määrättiin upseerikoulutukseen Poseniin, ja sen jälkeen hän palveli vänrikkinä () Saksan itärintamalla Pohjois-Puolassa ja Baltiassa (3. Ala-Elsassin jalkaväkirykmentti). Hän tutustui nuorempaan upseeritoveriinsa Ernst Wurcheen (1894–1915), ja heidän välilleen kehittyi lämmin ystävyys. Wurchen kuolema elokuussa järkytti Flexiä, ja eräänlaisena surutyönä Flex ryhtyi kirjoittamaan novellia "Kahden maailman vaeltaja". Novellissaan hän kuvaa sotakokemuksiaan sekä ylistää Saksanmaata ja Wurchen sotilaanhyveitä. Novelli julkaistiin lokakuussa 1916, ja siitä tuli Saksassa ilmiömäisen suosittu.


title: Walter Flex

text: Kirjallisen maineensa tähden Flex määrättiin vuonna 1917 rintamalta Berliiniin esikuntapalvelukseen valmistelemaan teosta "Der Krieg in Einzeldarstellungen". Omasta pyynnöstään Flex lähetettiin kuitenkin syksyllä takaisin itärintamalle, ja Operaatio Albionin aikana hän osallistui maihinnousuun Saarenmaalla jalkaväkikomppanian johtajana. Hän haavoittui vaikeasti Pöidessä Otin kartanon luona ja kuoli seuraavana päivänä kartanon tilapäisessä sotilassairaalassa; hänet haudattiin Pöiden hautausmaalle.


title: Walter Flex

text: Sodassa kaatui myös Walter Flexin kaksi veljeä, Otto ja Martin. Veljeksistä jäi eloon ainoastaan oikeustieteilijä Konrad Flex (1886–1966), joka siirtyi myöhemmin Ruotsiin Uppsalan yliopistoon germanistiikan professoriksi.


title: Walter Flex

text: Sodan jälkeen Flex sai Saksassa samantapaisen aseman kuin Theodor Körner sata vuotta aikaisemmin: nuorena kaatunut runoilija, jonka paatos ja uhma vetosivat laajalti varsinkin nuoriin lukijoihin. Kansallissosialistit ryhtyivät myöhemmin hyödyntämään Flexin mainetta propagandatarkoituksessa, joskin tätä käyttöä rajoitti kirjailijan äidin ”epäarjalainen syntyperä”. Flexin ruumis siirrettiin vuonna 1940 Saarenmaalta Königsbergiin (nyk. Kaliningrad). Hauta tuhoutui toisessa maailmansodassa tai sen jälkeen.


title: Walter Flex

text: "Kahden maailman vaeltaja" nautti suurta suosiota Saksassa varsinkin maailmansotien välisenä aikana. Kirja oli myyntimenestys ja nuoren sukupolven kulttikirja. Vuonna 1966 painosmäärä ylitti miljoonan. Teos kuuluu samaan lajityyppiin – omaelämäkerrallisiin sotakuvauksiin – kuin vaikkapa Ernst Jüngerin "Teräsmyrskyssä" ja Erich Maria Remarquen "Länsirintamalta ei mitään uutta".


title: Corneliu Zelea Codreanu

text: Corneliu Zelea Codrianu (13. syyskuuta 1899 Iaşi – 30. marraskuuta 1938 lähellä Bukarestia) oli romanialainen poliitikko, joka perusti Rautakaartina tunnetun äärioikeistolaisen puolueen ja toimi sen karismaattisena johtajana kuolemaansa asti.


title: Corneliu Zelea Codreanu

text: Codreanusta tuli jo opiskeluaikanaan (1919–1922) vahva antikommunismin ja antisemitismin kannattaja. Hän oli 1920-luvulla mukana Kansallisen kristillisen puolustuksen liitto (LANC) -nimisen antisemitistisen järjestön toiminnassa. Hänet vangittiin vuonna 1923 tappouhkausten esittämisestä ja vuonna 1925 hän oli syytettynä murhasta, mutta sai vapauttavan tuomion. Codreanu erosi LANC:sta vuonna 1927 ja perusti oman puolueensa Arkkienkeli Mikaelin legioonan. Järjestö tunnettiin yleisesti ”legioonana”. Vuonna 1930 Codreanu perusti sille Rautakaarti-nimisen sotilaallisen siiven ja Rautakaarti vakiintui myöhemmin koko puolueesta käytetyksi nimitykseksi. Codreanun kehittelemä ideologia oli yhdistelmä juutalais- ja kommunisminvastaisuutta sekä uskonnollista mystikkaa. Se vetosi hyvin osaan nuoresta älymystöstä. Puolue käytti väkivaltaisia toimintatapoja ja joutui viranomaisten vastatoimien kohteeksi.


title: Corneliu Zelea Codreanu

text: Codreanu oli myös hyvin voimakas antikapitalisti. Hän väitti juutalaisia syyllisiksi sekä vapaaseen markkinatalouteen että kommunismiin, joita molempia hän piti internationalististen voimien manipuloimina juutalaissalaliittoina.


title: Corneliu Zelea Codreanu

text: Vuoden 1937 parlamenttivaaleissa Rautakaarti – nyt uudelta nimeltään Kaikki isänmaalle – kohosi Romanian kolmanneksi suurimmaksi puolueeksi. Tämän seurauksena kuningas Kaarle II kielsi sen tammikuussa 1938 ja vangitutti Codreanun huhtikuussa. Codreanu surmattiin myöhemmin samana vuonna vankilasiirron yhteydessä yhdessä 13 vankitoverinsa kanssa, virallisen selityksen mukaan heidän yrittäessään paeta. Codreanun seuraajaksi Rautakaartin johdossa nousi Horia Sima.


title: Corneliu Zelea Codreanu

text: Nykyaikana monet uusfasistiset ryhmät ovat osoittaneet kiinnostusta Codreanun ajatteluun ja myös Romaniasta löytyy hänen muistoaan ja poliittista perintöään vaalivia ryhmiä.


title: Suuri yhteiskunta

text: Suuri yhteiskunta () on konservatiivisen poliittisen ajattelun mukainen idea, jonka mukaan ihmisten tulisi itse ottaa vastuu itsensä ja lähiympäristön hyvinvoinnista. Valtio ei olisi samassa määrin vastuussa asiasta kuin perinteisessä hyvinvointiyhteiskunnan mallissa. Kehityssuunta sai alkunsa pääministeri Margaret Thatcherin aikana. Pääministeri David Cameron toi siihen uuden sävyn, kun alettiin korostaa yhteisöjen vastuuta palveluiden tuottamisessa. Ajatus esitettiin ensi kerran Britannian konservatiivipuolueen vaaliohjelmassa 2010.


title: Harvaluoto

text: Harvaluoto on 9,2 neliökilometrin kokoinen saari Piikkiössä Kaarinassa. Saarella on vakituisia asukkaita noin 200. Heitä palveli vuoteen 2014 asti saaren oma alakoulu.


title: Harvaluoto

text: Harvaluoto sijaisee Paimionlahden kupeessa ja kapeat salmet erottavat sen mantereesta, Kuusistosta, Kirjalansaaresta ja Lielahdensaaresta. Harvaluodon silta yhdistää saaren mantereeseen. Silta on pituudeltaan 318 metriä, ja se vihittiin käyttöön vuonna 1998.


title: Harvaluoto

text: Saarella on Kaarinan kaupungin noin viiden hehtaarin kokoinen virkistysalue ja sen yleinen uimaranta. Alueella on myös laituri, sauna, kioski, grillikatos ja noin kilometrin mittainen kuntoreitti. Alueella voi telttailla. Virkistysalueen yhteydessä toimiin SF-Caravan Piikkiö ry:n hoitama leirintäalue.


title: Harvaluoto

text: Harvaluodon lounaisosassa on Turun ja Kaarinan seurakuntien leirikeskus Pyölinrannan kesäkoti.


title: HERE

text: HERE (aiemmin 2011–2012 Nokian Kartat, 2008–2011 Ovi Kartat ja 1986–2008 NAVTEQ) on Audin, BMW:n ja Daimlerin tuottama ilmainen karttapalvelu. Se tarjoaa katseltavaksi maasto-, satelliitti- ja 3D-karttoja sekä erillisen katunäkymän. HERE mahdollistaa myös matkasuunnittelun ja näyttää julkisen liikenteen reitit sekä mahdollistaa välimatkan mittauksen kahden tai useamman pisteen välillä.


title: HERE

text: HERE-kartat ovat tarjolla tietokoneiden ja tablettien lisäksi myös matkapuhelimille. HERE tukee useissa puhelimissa offline-karttoja, jolloin karttojen käyttämiseen ei tarvita datayhteyttä eikä karttojen käytöstä tule datamaksuja esimerkiksi ulkomailla. Tuettuina ovat perinteisesti olleet Nokian käyttämät Symbian-, MeeGo- ja Windows Phone -alustat. Tämän lisäksi HERE on kuitenkin saatavilla myös Applen App Storesta. Android-sovelluskehittäjille HERE-palvelun kehitystyökalut ovat olleet saatavilla vuoden 2013 alkupuolelta. Nokia tarjosi paikkatietopalveluita myös Firefox OS:lle, ja muita asiakkaita ovat muun muassa Bing, Yahoo!,Toyota, BMW, Ford ja Mercedes-Benz. Myös Windows-kartat ainakin Windows 10:ssä käyttävät HERE:n karttoja. Neljä viidestä autoon sisäänrakennetusta navigointijärjestelmästä käyttää Nokian sijaintitietoja.


title: HERE

text: HERE myytiin 3. elokuuta 2015 saksalaisille autonvalmistajille Audi, BMW ja Daimler. Kauppa toteutui vuoden 2015 joulukuussa.


title: HERE

text: Nokia laajentaa karttojen kattavuutta jatkuvasti.


title: Miesten yleisluistelun maailmanmestaruuskilpailut 1938

text: Yleisluistelun maailmanmestaruudesta kilpailtiin Davosin Jäästadionilla 5.-6. helmikuuta 1938.


title: Kahden maailman vaeltaja

text: Kahden maailman vaeltaja: Sotamuistelma () on Walter Flexin kirjoittama laaja omaelämäkerrallinen novelli, jossa hän kuvaa kokemuksiaan ensimmäisessä maailmansodassa kesällä 1915. Novelli julkaistiin Saksassa vuonna 1916, ja sitä pidetään kirjailijan pääteoksena.


title: Kahden maailman vaeltaja

text: Walter Flex palveli aluksi länsirintamalla Lothringenissa (3. Ala-Sleesian jalkaväkirykmentti) ja upseerikoulutuksen jälkeen Saksan itärintamalla Pohjois-Puolassa ja Baltiassa (3. Ala-Elsassin jalkaväkirykmentti). Hän tutustui koulutuksessa nuorempaan upseeritoveriinsa Ernst Wurcheen (1894–1915), ja heidän välilleen kehittyi lämmin ystävyys. Wurchen kuolema elokuussa järkytti Flexiä, ja eräänlaisena surutyönä Flex ryhtyi kirjoittamaan novellia "Der Wanderer zwischen beiden Welten".


title: Kahden maailman vaeltaja

text: "Kahden maailman vaeltaja" julkaistiin lokakuussa 1916, ja siitä tuli Saksassa myyntimenestys ja nuoren sukupolven kulttikirja; vuonna 1966 painosmäärä ylitti miljoonan. Teos kuuluu samaan lajityyppiin — omaelämäkerrallisiin sotakuvauksiin — kuin vaikkapa Ernst Jüngerin "Teräsmyrskyssä" ja Erich Maria Remarquen "Länsirintamalta ei mitään uutta". Toisen maailmansodan jälkeen Flexin teoksen suosio hiipui, ja arvostelijoiden mukaan sitä leimaa ”lapsenomainen ihanteellisuus” ja ”sodan estetisointi”.


title: Kahden maailman vaeltaja

text: Sotatapahtumia kuvataan novellissa lähestulkoon poikamaisen innostuneesti:


title: Kahden maailman vaeltaja

text:
”Muistatko vielä, veikkonen, kuinka nauroimme ensimmäiselle vangilleni? Ampumahautamme edessä suopurossa makasi yli kolmekymmentä kuollutta venäläistä aikaisemman hyökkäyksen jäljiltä, ja olin eräällä öisellä partioretkellä mitään aavistamatta kävellyt yhden oletetun vainajan luokse ottamaan häneltä kivääriä. Hänpä ei ollutkaan vainaja vaan eläväinen ja kekseliäs moskovalaispoika, joka kuului edeltämme paenneeseen venäläispartioon. Olimme tietämättämme erottaneet hänet tovereistaan, ja hän koetti vielä pelastautua kyyröttämällä vainajien keskellä liikkumatta samanlaisessa ampuma-asennossa. Kun olin tarttumassa hänen kivääriinsä, hän otti minut tähtäimeensä ja melkein kaaduin pelästyksestä, kun vainaja yhtäkkiä kohotti piippunsa minua kohti. Aivan viime hetkellä suuntasin pienen mauser-pistoolini piipun kohti hänen otsaansa, ja hän pudotti aseensa ja saapasteli kuuliaisesti jäljessämme. Jotta muutkin saisivat pelästyksestä osansa, usutin hänet kivääreineen koputtamatta ensimmäisen joukkueen vänrikin korsuun, kun tämä istui huoletonna pulloineen, mutta mecklenburgilainen ei vähästä hätkähtänyt vaan kohotti täyden lasinsa nolona virnistelevälle pojalle: ’Kippis, Iivana —!’ Ja Iivana huojentui ja katseli miestemme postikortteja, jotka somistivat puuseinäistä kaivantoamme, jäi syvämietteisenä seisomaan Hindenburgin värikuvan ääreen ja lausui kunnioittavasti: ’Aaa — Hjindenburrg!’, samalla kun hän pyöritteli käsiään loputtomasti venäläispäänsä ympärillä havainnollistaakseen tarunomaisen sotapäällikön pään kuviteltua mahtavuutta.”
"Kahden maailman vaeltaja" ylistää saksalaista kansallishenkeä, kristillisyyttä ja sotilaiden toveruutta. Flex suitsuttaa Wurchea "vapaaehtoissotilaan ja rintamaupseerin ihanteena". Luontokuvaukset ovat keskeisellä sijalla, samoin keskustelut, joissa Wurche kehittelee maailmankatsomustaan. Teoksessa kuvataan myös asemasotaa sekä liikuntasotaa, kun venäläiset alkoivat vetäytyä loppukesällä 1915. Proosan lisäksi novelli sisältää useita Flexin runoja, joista ”Wildgänse rauschen durch die Nacht” tuli suosituksi myös Robert Götzin (1892–1978) sävellyksenä.


title: Kahden maailman vaeltaja

text: Walter Flexin kuoleman jälkeen kirjaan lisättiin hänen veljensä Martin Flexin (1889–1919) jälkisanat, joissa selostetaan kirjailijan myöhemmät vaiheet ja kuolema Pöidessä Saarenmaalla.


title: Kahden maailman vaeltaja

text: "Kahden maailman vaeltaja" julkaistiin vuonna 1921 Suomessa ruotsinkielisenä käännöksenä "Vandraren mellan de båda världarna". Kirjailijan veli Konrad Flex (1886–1966) laati teokseen alkusanat suomalaisille lukijoille, ja hän kiittää Käte Thunebergiä, kansanedustaja Paul Thunebergin puolisoa, jonka aloitteesta käännös laadittiin. Alku- ja jälkisanat sisältyvät myös kirjan suomenkieliseen julkaisuun (2013), jossa liitteenä on lisäksi Raul Salumäen essee ”Walter Flexin kuolema”. — Teos on käännetty myös kahdesti ranskaksi (vuosina 1916 ja 1996), espanjaksi (1925), latviaksi (1943), hollanniksi (2013) ja englanniksi (2014).


title: 10 My Me

text: 10 My Me on Morning Musumen kymmenes albumi. Se julkaistiin 17. maaliskuuta 2010.


title: Miesten yleisluistelun maailmanmestaruuskilpailut 1937

text: Yleisluistelun maailmanmestaruudesta kilpailtiin Oslon Frogner-stadionilla 13.-14. helmikuuta 1937.


title: Mikko Tupamäki

text: Mikko Tupamäki (s. 30. marraskuuta 1977 Jyväskylä) on suomalainen koripallovalmentaja ja uransa lopettanut koripalloilija.


title: Mikko Tupamäki

text: Tupamäki pelasi SM-sarjassa koripalloa kausina 2001–2002 sekä 2003–2004 BC Jyväskylän paidassa.


title: Mikko Tupamäki

text: Tupamäki aloitti aikuisjoukkueiden valmentamisen vuonna 2004, jolloin hän toimi Lappeenrannan Catzin apuvalmentajana. Vuosina 2006–2009 Tupamäki valmensi HoNsU:n naisjoukkuetta, jonka hän nosti SM-sarjaan kausiksi 2007–2009. Tämän jälkeen Tupamäki siirtyi valmentamaan miesten I-divisioonassa pelannutta Ura-Basketia. Hän jatkoi kaudella 2010–2011 I-divisioona-tasolla, mutta siirtyi BC Nokian päävalmentajaksi.


title: Mikko Tupamäki

text: Kaudeksi 2011–2012 Tupamäki siirtyi ensimmäistä kertaa SM-sarjan päävalmentajaksi tehtyään Salon Vilppaan kanssa valmentajasopimuksen. Helmikuussa 2016 Tupamäki ilmoitti siirtyvänsä pois Vilppaan päävalmentajan paikalta kauden päättyessä.


title: Mikko Tupamäki

text: Tupamäellä oli mahdollisuus jatkaa valmentamista kaudella 2016–2017 myös Korisliigassa, mutta hän palasi Keski-Suomeen valmentamaan M1DA:ssa pelannutta yhteenliittymäjoukkue Jyväskylä Basketball Academya.


title: Haldenwanger Eck

text: Haldenwanger Eck on sola Allgäun Alppien selänteellä Etelä-Saksassa Itävallan rajan tuntumassa. Se sijaitsee 1 931 metrin korkeudessa noin 17 kilometriä lounaaseen Oberstdorfin keskustasta. Solan läheisyydessä sijaitsee Saksan eteläisin kohta, rajakivi 147 (Landesgrenzpunkt 147). Haldenwanger Eckin alueella sijaitsee myös kolmen osavaltion – Baijerin, Tirolin ja Vorarlbergin – rajapyykki. Kuntatasolla Haldenwanger Eck kuuluu Oberstdofiin (Baijeri), Warthiin (Vorarlberg) ja Steegiin (Tiroli).


title: Haldenwanger Eck

text: Haldenwanger Eck sijaitsee parisen kilometriä etelään Geißhorn-vuorelta (2 366 mpy) ja nelisen kilometriä länteen Biberkopf-vuorelta (2 599 mpy), joka toisinaan mainitaan Saksan eteläisimmäksi pisteeksi. Biberkopf sijaitsee kuitenkin 110 metriä Haldenwanger Eckiä pohjoisempana. Saksan eteläisin rakennus, Trift-Hütte (1 742 mpy), sijaitsee 400 metriä Haldenwanger Eckistä pohjoiseen. Saksan eteläisimpänä pikkukylänä pidetty Einödsbach sijaitsee 8,3 kilometriä Haldenwanger Eckistä koilliseen ja Birgsaun kylä puolestaan kaksi kilometriä tästä pohjoiseen.


title: Haldenwanger Eck

text: Paikan nimi johtuu muinaisyläsaksan sanoista "halda" ja "wang". Allgäun piirikunnan pohjoisosassa sijaitsee kunta nimeltään Haldenwang, jota ei pidä sekoittaa Haldenwangenin solaan.


title: Miesten yleisluistelun maailmanmestaruuskilpailut 1935

text: Yleisluistelun maailmanmestaruudesta kilpailtiin Oslon Frogner-stadionilla 16.-17. helmikuuta 1935.


title: Miesten yleisluistelun maailmanmestaruuskilpailut 1933

text: Yleisluistelun maailmanmestaruudesta kilpailtiin Trondheimin Jäästadionilla 18.-19. helmikuuta 1933.


title: Fantasy! Jūichi

text: Fantasy! Jūichi on Morning Musumen yhdestoista albumi. Albumi julkaistiin 1. joulukuuta 2010.


title: 12, Smart

text: 12, Smart on Morning Musumen kahdestoista albumi. Albumi julkaistiin 12. lokakuuta 2011.


title: Sami Heiskanen (hiihtäjä)

text: Sami Heiskanen (s. 1971) on suomalainen aktiiviuransa päättänyt maastohiihtäjä, joka voitti urallaan yhden Suomen mestaruuden. Suuremmassa julkisuudessa hän oli kuitenkin vasta uransa jälkeen, kun hän ensimmäisenä suomalaishiihtäjänä tunnusti kokeilleensa doping-aineeksi luokiteltavaa EPO-hormonia urheilu-urallaan.


title: Sami Heiskanen (hiihtäjä)

text: Siilinjärven Hiihtoseuraa edustanut Heiskanen kuului hiihdon B-maajoukkueeseen 1990-luvulla ja osallistui muutamiin maailmancupin osakilpailuihin ilman suurempaa menestystä. Vuoden 1996 SM-hiihdoissa Rovaniemen Ounasvaaralla Heiskanen voitti yllättäen 30 kilometrin perinteisen hiihtotavan kilpailun. Hän hyötyi aikaisen lähtönumeronsa vuoksi kelistä, joka hidastui kilpailun aikana. Heiskanen lopetti aktiiviuransa 1999. Vuoden 1996 SM-kulta jäi hänen ainoaksi yleisen sarjan SM-mitaliksi.


title: Sami Heiskanen (hiihtäjä)

text: Suomalaisten joukkokäryyn johtaneiden Lahden MM-hiihtojen jälkeen Sami Heiskanen tunnusti TV-uutisissa 6. maaliskuuta 2001 kokeilleensa EPO-hormonia vuonna 1999. Aineet hän kertoi hankkineensa virolaisesta apteekista. Muutaman viikon kuurilla Heiskanen kertoi hemoglobiiniarvonsa nousseen noin 150:stä 180:een.


title: Sami Heiskanen (hiihtäjä)

text: Tunnustuksensa myötä Heiskasta kuultiin todistajana, kun keskusrikospoliisi tutki MM-Lahden sotkuja. Tuolloin hän kertoi luovuttaneensa hiihtäjä Janne Immoselle vuonna 1998 kasvuhormonia ja 1999 epo-hormonia. Immonen kiisti aluksi doping-väitteet, mutta myönsi vuonna 2013 saaneensa Heiskaselta epoa.


title: Sami Heiskanen (hiihtäjä)

text: Lisäksi Heiskanen tunnusti esitutkinnassa käyttäneensä kasvuhormonia ja testosteronia vuosina 1996–1998.


title: Oulun Ilmailukerho

text: Oulun Ilmailukerho ry on vuonna 1946 perustettu oululainen purjelentokerho, jonka lentotoiminta sijoittuu pääosin Pudasjärven lentopaikalle. Lisäksi Oulun Ahmosuon lentokenttä on käytössä keväisin ja syksyisin.


title: Oulun Ilmailukerho

text: Oulun Ilmailukerho omistaa neljä purjelentokonetta, joita kerholaiset voivat vuokrata. Lisäksi kerholla on Rallye Commodore hinauskoneena, jota käytetään purjelentokoneiden hinaamiseen taivaalle.


title: Oulun Ilmailukerho

text: Oulun Ilmailukerho on merkittävä purjelennon kouluttaja: sillä on tarvittavat koulutusluvat ja lentokoulun organisaatio. Koulutuksen perustana on purjelennon peruskoulutus tähdäten lentolupakirjaan ja sen lisäksi on monenlaista jatkokoulutusta harrastuksen edistämiseen.


title: Oulun Ilmailukerho

text: Lentoja purjelentokoneilla Oulun Ilmailukerhon kalustolle ja kerhon jäsenien omille koneille kertyy yhteensä hieman vajaa tuhat vuosittain. Jäseniä kerholla on noin 150.


title: Oulun Ilmailukerho

text: Moottorikoneet


title: Oulun Ilmailukerho

text: Purjekoneet


title: 13 Colorful Character

text: 13 Colorful Character on Morning Musumen kolmastoista albumi. Albumi julkaistiin 12. syyskuuta 2012.


title: Aune Lindström

text: Aune Irmelin Lisbeth Lindström (29. tammikuuta 1901 Helsinki – 24. maaliskuuta 1984 Helsinki) oli suomalainen taidehistorioitsija. Hän oli Ateneumin taidemuseon amanuenssi 1928–1953, intendentti vuodesta 1953. Hän toimi Helsingin yliopistossa taidehistorian dosenttina vuodesta 1948 ja sai professorin arvonimen 1961. Lindström myös suomensi kaunokirjallisuutta sekä muun muassa kansallissosialismin pääideologi Alfred Rosenbergin kirjoituskokoelman "Uutta Eurooppaa kohti". Hän toimi Iltalehden avustajana kuvataideasioissa vuosina 1925–1930.


title: Aune Lindström

text: Aune Lindströmin vanhemmat olivat filosofian tohtori Fredrik Julius Lindström (1873–1924) ja Fanny Ulrika Sederholm. Hänen sisarensa oli filosofian tohtori ja lehtori Irja Maliniemi.


title: Sinisavikka

text: Sinisavikka ("Chenopodium glaucum") on revonhäntäkasvien heimoon kuuluva yksivuotinen ruoho. Se kasvaa 7–40 senttimetriä korkeaksi ja on väriltään vihreä. Lehdet muistuttavat tammen lehtiä. Sinisavikkaa kasvaa laajalla alueella Euraasiassa ja Pohjois-Amerikan itä- ja keskiosissa. Sitä tavataan erityisesti typekkäillä, multavilla kasvupaikoilla.


title: Sinisavikka

text: Sinisavikka kasvaa 7–40 senttimetriä korkeaksi. Kasvi on yleisväritykseltään vihreä ja ainakin nuorena jauhoisa. Haarova varsi vaihtelee rennosta kohenevaan ja pystyyn. Lehdet ovat varressa kierteisesti ja ovat melko lyhytruotisia. Lehdet muistuttavat suuresti tammen ("Quercus robur") lehteä. Kasvin keskiosissa Lehtilavat ovat 1–4 senttimetriä pitkä, vaihtelevat muodoltaan pitkulaisesta puikeaan ja ovat mutka- tai hammaslaitaisia ja tylppiä. Väritykseltään lapa on päältä vihreä, alta se vaihtelee sinivihreästä harmaaseen ja on jauhoinen.


title: Sinisavikka

text: Sinisavikan kukinto on pääosin lehtihankaisten pienisykeröisten, tiheiden osakukintojen muodostama. Kukinnon sykerön kärkikukka on kaksineuvoinen, ja sen kehä on kolme-viisilehtinen. Heteitä on yhdestä viiteen. Muut kukat ovat kaksineuvoisia tai emikukkia, niiden kehä on kolmilehtinen ja heteitä on korkeintaan yksi. Suomessa sinisavikka kukkii heinä-syyskuussa. Pähkylä on kehän muodostaman hedelmäverhiön suojaama. Siemen on pystyasennossa lukuun ottamatta sykerön kärkikukintoja, joissa se on vaaka-asennossa. Kooltaan siemen on 0,6–1,1 millimetriä pitkä, ympärykseltään pyöreähkö ja tylppäreunainen.


title: Sinisavikka

text: Sinisavikka muistuttaa läheisesti Pohjois-Amerikasta kotoisin olevaa amerikansinisavikkaa ("C. salinum"). Laji onkin aikaisemmin luokiteltu sinisavikan alalajiksi ("C. glaucum" ssp. "salinum").


title: Sinisavikka

text: Sinisavikka on levinnyt laajalle Euraasiassa. Sitä tavataan koko Euroopassa lukuun ottamatta Italian ja Kreikan keski- ja eteläosia, Irlantia, Islantia ja Fennoskandian ja Venäjän pohjoisosia. Levinneisyysalue jatkuu Aasian puolella läpi Etelä- ja Keski-Siperian ja Keski-Aasian Tyynelle valtamerelle asti Japaniin, Korean niemimaalle ja Itä-Kiinaan. Lajia tavataan myös Pohjois-Amerikan itä- ja keskiosissa. Ihmisen mukana se on levinnyt myös Etelä-Amerikkaan, eteläiseen Afrikkaan ja Australiaan.


title: Sinisavikka

text: Suomessa sinisavikkaa on tavattu Vaasan korkeudelle saakka koko maassa ja Pohjanlahden rannikkoalueella aina Tornion korkeudelle saakka. Etelä-Suomessa laji on muinaistulokas, pohjoisempana uustulokas.


title: Sinisavikka

text: Sinisavikka viihtyy erityisesti typekkäillä, multavilla kasvupaikoilla. Sitä voi tavata esimerkiksi puutarhoissa, navettojen liepeillä, kaatopaikoilla, uudisnurmikoilla ja -istutuksissa sekä merenrannoilla. Aikaisemmin lajia tavattiin Suomessa myös purjelaivojen painolastipaikoilla. Laji on harvinaistunut muun muassa Suomessa ja Ruotsissa.


title: Sinisavikka

text: Useiden muiden savikkakasvien tapaan myös sinisavikka kelpaa ihmisravinnoksi.


title: VDL Citea

text: Citea on hollantilais-belgialaisen VDL Bus & Coachin valmistama kaupunkilinja-auto, joka on tällä hetkellä saatavilla täysmatalalattiana ("Low Floor, SLF" - vaihtoehtoina tavallisen lisäksi hybridi, sähkö ja nivel), etumatalalattiana ("Low Entry, SLE/XLE") sekä kevytrakenne-etumatalalattiana ("Light Low Entry, LLE"). Malli täyttää EEV- ja Euro 6 -normit ja vuonna 2010 mallille tehtiin facelift.


title: VDL Citea

text: Citea valittiin vuonna 2010 vuoden 2011 linja-autoksi.


title: VDL Citea

text: Nobina Finland tilasi pääkaupunkiseudulle elokuussa 2012 alkaneisiin liikennöintisopimuksiin 56 kevytrakenne-Citeaa, jotka olivat samalla HSL-liikenteen ensimmäiset VDL:t. VDL-käyttäjien joukkoon on myöhemmin liittynyt myös Transdev, Tammelundin Liikenne, Pohjolan Liikenne, Koiviston Auto, Paunu ja Länsilinjat.


title: Joakim Andersson

text: Anders Joakim Andersson (s. 5. helmikuuta 1989 Munkedal, Ruotsi) on ruotsalainen jääkiekkoilija, joka pelaa NHL-joukkue Detroit Red Wingsissa. Joukkue varasi hänet kolmannella kierroksella 88. pelaajana pelaajana . Andersson on pelipaikaltaan keskushyökkääjä. Isokokoisen hyökkääjän vahvuuksiin kuuluvat johtajuustaidot, jäähyjen tappaminen ja voimakkuus. Hän tosin voisi käyttää vartaloaan enemmän. Anderssonin heikkouksiin kuuluvat luistelu ja liikkuvuus.


title: Joakim Andersson

text: Andersson on Munkedals BK:n kasvatti ja hän debytoi joukkueessa miesten peleissä vain 14-vuotiaana Ruotsin III-divisioonassa kaudella 2003–2004. Hän edusti vuosina 2003–2005 Munkedals BK:n lisäksi myös TV-Puckenin Bohuslän/Dalia. Andersson siirtyi kaudeksi 2005–2006 Frölunda HC:n joukkueeseen. Hän debytoi Elitserienissä kaudella 2006–2007 pelaten yhden runkosarjaottelun, mutta pelasi suurimman osan kaudestaan Super-Elit-joukkueessa ja pelasi lainalla myös I-divisioonajoukkue Kungälvs IK:ssa. Debyyttiottelu oli 24. tammikuuta 2007 Färjestad BK:ta vastaan ja hän sai siinä jääaikaa 7.01 minuuttia. Andersson voitti Frölundassa J20-joukkueen SM-kultaa vuosina 2007 ja 2008 ja hopeaa vuonna 2006 sekä J18-joukkueen hopeaa vuonna 2007. Detroit Red Wings varasi hänet kolmannella kierroksella 88. pelaajana .


title: Joakim Andersson

text: Kauden 2007–2008 Andersson pelasi pääosin lainalla Allsvenskanin Borås HC:ssa, mutta pelasi myös Frölundan edustusjoukkueessa Elitserienissä 13 runkosarja- ja playoff-ottelua tehoilla 2+1=3. Hän vahvisti myös SuperElit-joukkuetta. Maaliskuussa 2008 Andersson teki yksivuotisen ammattilaissopimuksen Frölundan kanssa. Hän pelasi kauden 2008–2009 suurimmaksi osaksi Frölundan Elitserien-joukkueessa, mutta käväisi myös neljän ottelun lainalla edelliskauden tapaan Borås HC:ssa. Frölundan pudotuspelien päätyttyä Andersson pelasi loppukauden hänet varanneen Detroit Red Wingsin AHL-farmijoukkueessa Grand Rapids Griffinsissa.


title: Joakim Andersson

text: Toukokuussa 2009 Andersson teki yksivuotisen jatkosopimuksen Frölundan kanssa, eikä näin vielä lähtenyt Pohjois-Amerikkaan. Kausi 2009–2010 oli Anderssonin ensimmäinen täysi kausi Frölundan edustusjoukkueessa ja hän teki Elitserien-uransa ennätystehot 6+12=18. Huhtikuussa 2010 Andersson teki kolmivuotisen tulokassopimuksen Red Wingsin kanssa.


title: Joakim Andersson

text: Andersson pelasi ensimmäisen kautensa 2010–2011 Pohjois-Amerikassa kokonaan farmijoukkue Grand Rapids Griffinsissa. Hän teki NHL-debyyttinsä seuraavalla kaudella 28. joulukuuta 2011 kotona St. Louis Bluesia vastaan ja sai ottelussa jääaikaa 5.10 minuuttia. Ensimmäisen NHL-maalinsa Andersson teki 15. helmikuuta 2013 Anaheim Ducksia vastaan ja sai tililleen myös NHL-uransa ensimmäisen syöttöpisteen.


title: Joakim Andersson

text: Andersson pelasi alle 20-vuotiaiden MM-kilpailuissa vuosina 2008 ja 2009 voittaen molemmista MM-hopeaa. Jälkimmäisessä turnauksessa hän toimi Ruotsin varakapteenina. Hän voitti myös alle 18-vuotiaiden MM-pronssia vuonna 2007.


title: Panssarieste

text: Panssarieste (myös panssarineste) on sotilaallinen rakennelma, jonka tarkoituksena on estää vastustajan panssarivaunujen ja muiden ajoneuvojen etenemistä.


title: Panssarieste

text: Panssariesteenä voi toimia kivistä, teräksestä tai betonista rakennettujen esteiden rivi ja kaadetuista puista muodostunut murros. Panssariesteen voi muodostaa myös panssarikaivanto, riittävän upottava suo, vesialue ja talvisaikaan vesistön jäähän tehty railo.


title: Panssarieste

text: Englantilaiset toivat panssarivaunut ensimmäisen maailmansodan rintamalle Sommella syyskuussa 1916. ”Tankkeja” vastaan alettiin rakentaa esteitä erilaisin periaattein: betonista valettiin pylväitä tai kuutioita ja niiden väliin jännitettiin teräsvaijereita; järeästä puutavarasta konstruoitiin erilaisia pukki- ja puomiesteitä. Nämä vaikutteet kantautuivat myös Suomeen. Ensimmäisen maailmansodan lopulla käytettiin myös juoksuhaudoista muokattuja panssarikaivantoja.


title: Panssarieste

text: 1920-luvulla Suomessa oli vain hyvin vähäinen, ranskalaisista Renault-vaunuista muodostuva, panssariase; vaunuista oli muodostettu Erillinen hyökkäysvaunukomppania. Sitä käytettiin muun muassa tutustuttamaan joukko-osastoja "hyökkäysvaunuihin". Osastossa tehtiin myös kokeita vaunujen maastoliikkuvuuden ja esterakennelmien parissa. Panssariesteitä olivat ehdottaneet Suomessa toimineet ulkomaiset asiantuntijat, kuten ranskalainen everstiluutnantti Gros-Coissy. Kokeilujen käynnistämisessä oli aloitteellinen teknillisenä tarkastajana toiminut kenraaliluutnantti Unio Sarlin.


title: Panssarieste

text: Suomen linnoittaessa Karjalan kannasta ennen talvisotaa, lisättiin panssariesteiksi tarkoitettuja estekiviä jalkaväkeä vastaan pystytettäviin piikkilankaesteisiin. Estekivet lohkottiin ja muotoiltiin käsin porien, halkaisukiilojen ja lekojen avulla. Linnoitustöihin jatkosodan aikana osallistuneen rakennusmestarin mukaan estekivet asennettiin ennen talvisotaa pystyyn, myöhemmin ainakin Aunuksessa vuonna 1941 vaakatasoon. Jo talvisodassa havaittiin, ettei estekivien suunniteltu koko riittänyt runsaslumisina talvina pysäyttämään vaunuja, kun este ulottui lumen yläpuolelle vain 60–80 cm.


title: Panssarieste

text:
Panssariesteiden tekemiseen liittyy vastatoimena pyrkimys niiden vaikutuksen minimointiin. Esteet voidaan pyrkiä kiertämään, tuhoamaan tai tekemään estevaikutus tyhjäksi esimerkiksi kaatamalla estekivet tai täyttämällä kaivannot. Esimerkiksi Normandian maihinnousussa käytettiin kenraalimajuri Percy Hobartin johdolla suunniteltuja AVRE-panssarivaunumuunnoksia, joista yksi, lempinimeltään "Risukimppu", oli tarkoitettu estekaivantojen täyttämiseen.
Panssariesteet eivät ole olleet irrallinen taktinen väline, vaan osa linnoitusjärjestelmää. Alkuvaiheessa esteiden kehittely eteni panssarintorjunta-aseiden kehitystä nopeammin. Kuta liikkuvammaksi sodankäynti on kehittynyt, sitä vähäisempi on esteiden rooli panssarintorjunta-aseisiin verraten. Telamiinoja käytetään edelleen vaikeuttamaan panssariajoneuvojen etenemistä.


title: Kaimon (1882)

text: Kaimon oli keisarillisen Japanin laivaston vuonna 1882 vesillelaskettu puurunkoinen kolmimastoinen parkkitakiloitu Kaimon-luokan korvetti.


title: Kaimon (1882)

text: "Kaimon" tilattiin Yokosukan laivastontelakalta osana vuoden 1877 hankintoja ja sen köli laskettiin 1. syyskuuta 1877. Alus laskettiin vesille 28. elokuuta 1882 ja se valmistui 13. maaliskuuta 1884.


title: Kaimon (1882)

text: Alus osallistui ensimmäiseen Kiinan–Japanin sotaan. Alus suojasi Chemulpon maihinnousua ja otti osaa Jalun taisteluun. Vuonna 1895 alus oli mukana Taiwanin maihinnousussa. Alus luokiteltiin 21. maaliskuuta 1898 kolmannen luokan tykkiveneeksi, minkä jälkeen se oli lähinnä partio- ja rannikonkartoitustehtävissä.


title: Kaimon (1882)

text: Venäjän–Japanin sodassa alus siirrettiin valvomaan Korean niemimaan ja Tsushiman salmen välistä aluetta. "Kaimon" osui Port Arthurin edustalla miinaan 5. heinäkuuta 1904, jolloin aluksen upotessa sai surmansa aluksen päällikkö ja 22 miehistönjäsentä.


title: Kuljetusliike P. Lumiaho

text: Kuljetusliike P. Lumiaho Oy (aputoiminimenä Data Transport, 1980-luvun lopulta Cargo Express Oy) oli Pentti Lumiahon 1970-luvun alussa perustama ympäri Suomen toiminut pikarahtiyritys, joka erikoistui pankkien tietoaineistojen sekä lääkkeiden ja kemikaalien auto- ja lentokuljetuksiin. Pentti Lumiahon isä oli Suomen siihen aikaan suurimman yksityisen kuljetusyrityksen E. Lumiahon Liikenne Oy:n perustaja, jalasjärveläinen liikenneneuvos Eero Lumiaho (1912–1972). Kuljetusliike P. Lumiahon kotipaikka oli aluksi Espoo, sitten Helsinki.


title: Kuljetusliike P. Lumiaho

text: 1970-luvulla pankkien tilitapahtumien tietojenkäsittely perustui paperisiin tai magneettinauhalle tallennettuihin dokumentteihin. Ne oli kuljetettava kaikista maan pankkikonttoreista päivittäin Helsinkiin, jossa niiden perusteella tehtiin yöaikaan eri pankkien keskustietokoneilla suuria eräajoja. Ajantasaiset tilitiedot toimitettiin sitten paluukuljetuksina pankkikonttoreihin mikrofilmiasiakirjoina. Tätä varten pankit tarvitsivat nopean ja tehokkaan, sisäisen postin kaltaisen järjestelmän toimipisteiden ja tietokonekeskuksen välille.


title: Kuljetusliike P. Lumiaho

text: P. Lumiahon asiakkaita olivat myös valokuvavalmistamot, jotka kilpailun kiristyessä halusivat tarjota yhä nopeampaa valokuvien kehitys- ja vedostuspalvelua ympäri Suomen. Myös Etelä-Suomessa painettuja sanoma- ja iltapäivälehtiä kuljetettiin lentoteitse yöaikaan muualle Suomeen.


title: Kuljetusliike P. Lumiaho

text: Lumiahon valkoiset Peugeot 404 -farmariautot tulivat 1970-luvulla etenkin ilta- ja yöaikaan tutuiksi Suomen maanteillä, minkä lisäksi yritys hoiti Keski- ja Pohjois-Suomen kuljetuksia Cessna 400-sarjan lentokoneilla. Ne kuuluivat joko yritykselle itselleen, Lumiahon Wihurin perheeltä ostamalle Finnwingslle tai myöhemmin Siimes Aviationille. Vuoteen 1979 mennessä Pentti Lumiahon pikarahtitoiminta käsitti noin 90 autoa, kattoi 550 paikkakuntaa ja käsitteli päivittäin 150 000 lähetystä. Lentokalustona oli tuolloin kaksi Cessna 404-, kaksi Cessna 402- sekä yksi Cessna 185 -malli, jotka lensivät noin 2 800 tuntia vuodessa. Autokalustona oli 1970-luvun puolivälistä alkaen Volvo 245-sarjan ja myöhemmin 700- ja 900-sarjan farmarit. Pakettiautona yhtiö käytti Volkswagen LT -malleja. Helsingissä oli myös MAN 8-136 -kuorma-auto vaihtolavalaittein, Volvon FL6-umpikaappiauto sekä kaksi Volkswagen Transporter -pikkubussia.


title: Kuljetusliike P. Lumiaho

text: Vuonna 1980 Pentti Lumiaho myi yrityksensä Antti Aarnio-Wihurille. Vuonna 1988 Oy Matkahuolto Ab ja Suomen Rahtia ostivat kuljetusliikkeen osakkeet Suomen Yhdyspankilta ja nimi muutettiin Cargo Express Oy:ksi.


title: Tenryū (1883)

text: Tenryū () oli keisarillisen Japanin laivaston vuonna 1883 vesillelaskettu puurunkoinen kolmimastoinen parkkitakiloitu Kaimon-luokan korvetti.


title: Tenryū (1883)

text: Alus tilattiin Yokosukan laivastontelakalta osana vuoden 1877 hankintoja ja sen köli laskettiin 9. helmikuuta 1878. Alus laskettiin vesille 18. elokuuta 1883 ja se valmistui 5. maaliskuuta 1885.


title: Tenryū (1883)

text: Alus osallistui ensimmäisen Kiinan–Japanin sodan Lushunkoun ja Jalun taisteluihin. Alus luokiteltiin 21. maaliskuuta 1898 toisen luokan tykkiveneeksi, minkä jälkeen se oli lähinnä rannikonvalvontatehtävissä. Aluksella syttyi marraskuussa 1897 tulipalo, jonka aiheuttamat vauriot vaativat laajoja korjauksia.


title: Tenryū (1883)

text: Venäjän–Japanin sodassa alus oli Kōben laivastotukikohdan vartioaluksena. Sodan päätyttyä alus siirrettiin Maizurun laivastoalueelle, missä se oli koululaivana. Alus siirrettiin reserviin 21. joulukuuta 1911, ja se myytiin romutettavaksi 20. lokakuuta 1912.


title: Ansaru

text: Ansaru () () on islamistinen ja jihadistinen militanttijärjestö, joka toimii Pohjois-Nigeriassa. Järjestö syntyi tammikuussa 2012 fraktiona suuremmasta Boko Haramista ja lienee kansainvälisesti tällä hetkellä tunnetumpi kuin alkuperäinen emojärjestönsä.


title: Ansaru

text: Ryhmän alkuperäisessä tammikuussa 2012 internetissä julkaistussa lausunnossa järjestön johtaja Abu Usmatul al-Ansari) syytti Nigerian hallitusta kyvyttömyyttä puolustaa muslimeja uskonryhmien välisissä yhteenotoissa. Samoin se ilmoitti tavoitteekseen Pohjois-Nigerian lisäksi Nigeristä Kameruniin kattavan islamilaisen kalifaatin perustamisen ja "Mustan Afrikan muslimien omanarvontunnon palauttamisen". Nigerialaisen sanomalehden Nigeria's Standard Newspaperin mukaan Ansaru on irtisanoutunut Boko Haramin toimintatavoista "epäinhimillisinä muslimien ummaa kohtaan". Vuonna 2011 Boko Haram surmasi ainakin 450 ihmistä. Vuoden 2012 ensimmäisen kuuden kuukauden aikana Boko Haramin terrorissa kuoli 650 ihmistä. Surmansa saaneet ovat olleet niin muslimeja kuin kristtyjäkin. Asiantuntijoiden mukaan Ansarun kohdistaisi iskunsa tarkemmin ja vain muslimeja "puolustaessaan".


title: Ansaru

text: Ansari myös ylisti historiallista Sokoton kalifaattia ja sen perustajaa Usman dan Fodiota. Heinäkuussa 2012 eräässä toisessa ryhmän internetjulkaisussa al-Ansari väitti, ettei ryhmä surmaisi viattomia ei-muslimeja tai turvallisuusviranomaisia paitsi "itsepuolustukseksi". Lisäksi järjestö ei puolustaisi islamia ja muslimeja ainoastaan Nigeriassa vaan koko Afrikassa.


title: Ansaru

text: Järjestön on raportoitu koordinoivansa operaationsa yhdessä Malissa toimivan Islamilaisen Maghrebin Al-Qaidan ja Länsi-Afrikan ykseyden ja jihadin liikkeen kanssa. Britannian sisäasiainministeriö (UK Home Office) on julistanut Ansarun lainsuojattomaksi terroristijärjestöksi.


title: Ansaru

text: Ansarun on ilmoittanut toteuttaneensa vankilapaon Omaisuusrikosten erikoisyksikön päämajasta Abujasta marraskuussa 2012 ja tammikuussa 2013 se hyökkäsi Pohjois-Maliin islamistien vastaisiin taisteluihin suunnannutta Nigerian armeijan sotilassaattuetta vastaan.


title: Ansaru

text: Järjestö on toteuttanut useita ihmissieppauksia Nigeriassa. Toukokuussa 2011 se sieppasi britin ja italialaisen Kebbin osavaltiossa, toukokuussa 2012 se sieppasi ranskalaisen insinöörin Katsinan osavaltiossa ja helmikuussa 2013 se kidnappasi seitsemän ulkomaalaista libanonilaisen rakennusyhtiö Setraconin työntekijöiden asuinalueelta Bauchin osavaltiossa. Ansaru teloitti sekä toukokuussa 2011 ja helmikuussa 2013 otetut panttivangit brittien ja nigerialaisten tekemän epäonnistuneen vapauttamisoperaation jälkeen maaliskuun alussa 2013 vastalauseena länsimaiden toimille Malissa ja Afganistanissa. Näiden surmattujen Setraconin työntekijöiden on kerrottu olleen Britannian, Kreikan, Italian, Libanonin ja Syyrian kansalaisia.


title: Linguaphone

text: Linguaphone on englantilaisen Jacques Rostonin kehittämä audiovisuaalinen kielenopiskelumenetelmä, johon kuului äänilevyjä. Menetelmää käyttävä kieliopisto Linguaphone Institute perustettiin 1923. Suomessa toimineen Linguaphonen ja useita muita yrityksiä osti 1988 Kari Kasanen ja yhdisti ne Kasanen Koulutusyhtiöt Oy:ksi. Myöhemmin hän myi sen WM-datalle.


title: Linguaphone

text: Suomen Linguaphone-kielikoulu ja ABC-piirustuskoulu olivat mainostoimisto Erva-Latvalan vuonna 1937 perustamia ja sen omistuksessa vuosina 1941–70.


title: Tsukushi (1880)

text: Tsukushi () oli keisarillisen Japanin laivaston vuonna 1880 vesillelaskettu tykkivene.


title: Tsukushi (1880)

text: Chile tilasi "Arturo Pratiksi" nimetyn aluksen Armstrong Whitworthin Low Walkerin telakalta. George Rendell'n suunnitteleman aluksen köli laskettiin 2. lokakuuta 1879 telakkanumerolla 399, ja alus laskettiin vesille 11. elokuuta 1880. Alus valmistui vielä samana vuonna 11. marraskuuta.


title: Tsukushi (1880)

text: Chilen ja Perun välisen sodan edetessä Chilen kannalta edullisesti maan laivasto menetti kiinnostuksensa uuteen alukseen ja sen maksaminen keskeytettiin. Telakka myi 16. kesäkuuta 1883 aluksen Japanille, joka liitti sen laivastoonsa nimellä "Tsukushi".


title: Tsukushi (1880)

text: Aluksen osallistumisesta ensimmäiseen Kiinan–Japanin sotaan ei ole merkintöjä lukuun ottamatta tietoa aluksen sijoittamisesta 4. valmiuslaivueeseen, jonka mukana se osallistui Port Arthurin itäpuolella sijaitsevan Ta-Lienin lahden miehittämiseen. Venäjän–Japanin sodassa alus osallistui Nanshanin valtaukseen tuhoamalla rannikkolinnakkeen, minkä jälkeen se oli Newchwangin vartioaluksena. Tsushiman meritaistelussa alus valvoi kontra-amiraali Yamadan 7. viirikön mukana Tsushiman läntistä reittiä, eli alus ei osallistunut varsinaiseen taisteluun. Alus poistettiin alusluettelosta 25. toukokuuta 1906, minkä jälkeen se oli Kuressa koululaivana. Alus romutettiin noin vuonna 1910.


title: Jääpallon Viron-mestaruuskilpailut 1922

text: Jääpallon Viron-mestaruudesta 1922 pelasi viisi joukkuetta. Viron jääpallomestaruus ratkaistiin virallisesti toisen kerran. Mestaruusottelussa kohtasivat Tallinna Kalev ja Tallinna Sport. Muut joukkueet olivat Tartu Sport, Tartu Kalev ja Tartu Noorsoo Selts.


title: Jääpallon Viron-mestaruuskilpailut 1922

text: Sportin joukkue: Paul Bersing, Christfried Burmeister, Edgar Klumberg (Kolmpere), Heinrich Paal, Aleksander Rubli, Reinhold Saulmann, Harald Stunde, Aleksander Tamm, Vladimir Tell, Georg Turgan, Oskar Üpraus.


title: August Törnqvist

text: Pehr August Törnqvist (1. elokuuta 1822 Espoo – 18. kesäkuuta 1872 Helsinki) oli suomalainen pankkimies, joka toimi Suomen Pankin johtokunnassa ja Suomen Yhdyspankin toimitusjohtajana.


title: August Törnqvist

text: Törnqvistin vannhemmat olivat senaattori ja salaneuvos Pehr Jonas Törnqvist ja Beata Sofia Trapp. Hän tuli hovioikeuden auskultantiksi 1843 ja Suomen Pankin johtokunnan sihteeriksi 1853 ja jäseneksi 1858. Hän osallistui muun muassa menestyksekkääseen valtiolainan hankintaan Rotschildin kauppahuoneelta 1862. Vuonna 1865 Törnqvististä tuli Suomen Yhdyspankin toimitusjohtaja. Hänen katsottiin onnistuneen auttamaan pankkia selviämään 1860-luvun loppuvuosien talouskriisistä. Törnqvist toimi aatelissäädyn edustajana vuoden 1867 valtiopäivillä ja oli muun muassa pankkivaliokunnan jäsen. Hän myös jatkoi isänsä aloittamaa keisarillisten asetusten ja senaatin kiertokirjeiden julkaisemista.


title: August Törnqvist

text: Törnqvist kuoli naimattomana.


title: Molla Mallory

text: Anna Margrethe ”Molla” Bjurstedt-Mallory (6. maaliskuuta 1884 Mosvik, Nord-Trøndelag, Norja – 22. marraskuuta 1959 Tukholma, Ruotsi) oli norjalainen tennispelaaja. Hän muutti vuonna 1914 Yhdysvaltoihin.


title: Molla Mallory

text: Mallory saavutti Tukholman olympialaisissa 1912 pronssia kaksinpelissä. Hänet valittiin vuonna 1958 International Tennis Hall of Fameen.


title: Jääpallon Viron-mestaruuskilpailut 1921

text: Jääpallon Viron-mestaruudestaa 1921 pelasi vain kaksi joukkuetta. Viron jääpallomestaruus ratkaistiin virallisesti ensimmäisen kerran. Neljä kertaa aiemmin pelattuja mestaruuskilpailuja pidetään epävirallisina.


title: Jääpallon Viron-mestaruuskilpailut 1921

text: Sportin joukkue: Paul Bersing, Christfried Burmeister, Edgar Klumberg (Kolmpere), Heinrich Paal, Rudolf Paal, Otto Saulep, Reinhold Saulmann, Harald Stunde, Vladimir Tell, Georg Turgan, Oskar Üpraus.


title: Katsuragi-luokka

text: Katsuragi-luokka oli keisarillisen Japanin laivaston kolmen vuoden 1882 hankintoihin kuuluneen aluksen muodostama korvettiluokka.


title: Katsuragi-luokka

text: Alukset modernisoitiin vuonna 1900, jolloin parkkitakila poistettiin ja alukset aseistettiin uudelleen kahdeksalla 2,5 naulan pikatykillä sekä kuudella konekiväärillä. Lisäksi 38 senttimetrin torpedoputket vaihdettiin 45 senttimetrin putkiin. Alusten aseistus uusittiin seuraavan kerran vuonna 1907, minkä jälkeen niillä oli neljä kolmituumaista ja neljä 50 millimetrin tykkiä. Telakalta palattuaan alukset luokiteltiin tutkimusaluksiksi. Seuraavaksi aluksilta poistettiin tykit lukuun ottamatta kahta kolmituumaista.


title: Johan Esaias Waaranen

text: Johan Esaias Waaranen (alk. Tortberg) (2. maaliskuuta 1834 Pori – 11. lokakuuta 1868 Helsinki) oli suomalainen historian tutkija, joka tutki 1600-luvun alun Suomen historiaa.


title: Johan Esaias Waaranen

text: Waarasen vanhemmat olivat kultaseppä Johan Jakob Tortberg ja Wilhelmina Kristina Kylén. Waaranen otti suomalaisen sukunimen jo luokioikäisenä. Hän valmistui filosofian kandidaatiksi 1857 ja teki seuraavasta vuodesta alkaen Ruotsissa 1600-luvun alun Suomea koskevia arkistotutkimuksia. Filosofian lisensiaatiksi (tohtoriksi) hän valmistui 1860, väitöskirjan aihe oli "Öfversigt af Finlands tillstånd i början af sjuttonde seklet". Vuonna 1862 hän julkaisi tutkimuksen "Landtdagen i Helsingfors 1616 och Finlands dåvarande tillstånd", jonka perusteella hänen nimitettiin samana vuonna Helsingin yliopiston historian dosentiksi. Hänen 1863 aloittamansa tutkimuksen "Samling af urkunder rörande Finlands historia I-V" kaksi viimeistä osaa valtionarkisto julkaisi vasta hänen kuolemansa jälkeen. Valtionarkistoon Waaranen oli toimittanut huomattavan määrän alkuperäisiä Suomea koskevia vero- ja tilikirjoja Ruotsista ja Venäjältä, samoin kuin pääosan omasta vuoteen 1632 asti ulottuvasta aineistokokoelmastaan. Vuodesta 1862 vuoteen 1867 Waaranen teki arkistotutkimuksia Moskovassa, jossa hän kuitenkin sairastui henkisesti ja fyysisesti. Hän kuoli Lapinlahden sairaalassa seuraavana vuonna.


title: Johan Esaias Waaranen

text: Waarasen puoliso vuodesta 1862 oli Henrietta Margareta Samuelsson.


title: Akryyliamidi

text: Akryyliamidin kemiallinen kaava on CHNO ja rakennekaava CH=CHCONH. Akryyliamidista käytetään myös nimiä "prop-2-eeniamidi", "akryylihappoamidi" ja "vinyyliamidi".


title: Akryyliamidi

text: Akryyliamidi on palavaa, hajutonta ja normaaliolosuhteissa olomuodoltaan kiinteää, värittömiä tai valkoisia kiteitä. Sen moolimassa on 71,09 g/mol, sulamispiste 84,5 °C, suhteellinen tiheys 1,13 g/cm (vesi = 1,0 g/cm), leimahduspiste 138 °C (c.c.), itsesyttymislämpötila 424 °C ja CAS-numero 79-06-1. Akryyliamidin liukoisuus veteen on 204 g/ml (25 °C) ja se liukenee myös asetoniin, eetteriin, etanoliin, bentseeniin ja kloroformiin.


title: Akryyliamidi

text:
Kaupallisesti akryyliamidia on saatavana joko kiteisenä jauheena tai 40- tai 50-prosenttisena vesiliuoksina. 50-prosenttinen vesiliuoksen sulamispiste on 8–13 °C, kiehumispiste 99–104 °C ja tiheys 1,04 g/cm. Yhdiste polymeroituu kuumentuessaan yli 85 °C, jolloin se vapauttaa lämpöä. Polymeroitumista voi tapahtua myös yhdisteen jouduttua valon tai hapettimien vaikutuksen alaiseksi. Polymeroitumisessa syntyy polyakryyliamidia.
Akryyliamidia voi syntyä elintarvikkeeseen kypsennysprosesseissa. Akryyliamidin muodostumista elintarvikkeissa voidaan vähentää välttämällä ruoan liiallista kuumentamista.


title: Akryyliamidi

text: Lyhytaikainen altistuminen akryyliamidille voi ärsyttää silmiä, ihoa ja hengitysteitä. Pitkäaikainen tai toistuva altistuminen yhdisteelle voi aiheuttaa toiminnallisia häiriöitä sekä ääreishermostossa että keskushermostossa ja vauriot voivat olla palautumattomia. Akryyliamidi on todennäköisesti ihmisessä syöpää aiheuttava ja saattaa myös aiheuttaa periytyviä perimävaurioita.


title: Akryyliamidi

text: Perinteisesti akryyliamidia on valmistettu väkevän rikkihapon ja akryylinitriilin välisellä reaktiolla. Tämän reaktion haittapuolena ovat kuitenkin sen tuottamat jätevirrat, joten korvaavia prosesseja on kehitetty. Yksi yleisimmin käytössä olevista korvaavista prosesseista on akrylonitriilin hydrolyysi Raney-kuparin katalysoimana. Tämä prosessi tuottaa selektiivisesti akryyliamidia ilman suuria jätevirtoja. Myös bakteerien käyttöä hyödynnetään akryyliamidin valmistuksessa. Tärkein akryyliamidin käyttökohde on veden puhdistuksessa, mineraalien vaahdotuksessa ja paperinvalmistuksessa käytettävien polyakryyliamidipolymeerien valmistus.


title: Sabine Bischoff

text: Sabine Bischoff (21. toukokuuta 1958 Tauberbischofsheim – 6. maaliskuuta 2013 Weikersheim) oli Länsi-Saksaa urheilu-urallaan edustanut miekkailija, olympiavoittaja ja maailmanmestari.


title: Sabine Bischoff

text: Bischoff kuului Länsi-Saksan floretin joukkuekilpailun olympiakultaa Los Angelesissa 1984 voittaneeseen joukkueeseen. Yksilökilpailussa hän sijoittui seitsemänneksi. Maailmanmestaruuskilpailuista Bischoff voitti floretilla yksilökilpailusta hopeaa ja joukkuekilpailusta kultaa vuonna 1985. Joukkuekilpailusta hän saavutti lisäksi kaksi hopea- ja kolme pronssimitalia.


title: Sabine Bischoff

text: Bischoff kuoli Weikersheimissa 6. maaliskuuta 2013, 54-vuotiaana. Hän sairasti pitkään vaikeaa sairautta.


title: Verisure

text: Verisure Oy on turvallisuuspalvelualan yritys, joka on Securitas Direct Groupin tytäryhtiö. Securitas Direct on perustettu Ruotsissa vuonna 1988 osaksi Securitas-yhtiötä. Suomessa toiminta alkoi vuonna 1994. Yritys myy valvottuja murto-, palo- ja vuotohälytysjärjestelmiä. Yrityksen liikevaihto oli vuoden 2016 lopussa 30 478 000 euroa ja nettotulos +2 818 000 euroa (9,2 prosenttia liikevaihdosta). Verisure Oy:n toimitusjohtajaksi valittiin vuonna 2018 Alexander Gräsbeck.


title: Hirvijärvi (Mynämäki)

text: Hirvijärvi (30.003.1.001) on Mynämäessä sijaitseva pieni 6,5 hehtaarin järvi.


title: Hirvijärvi (Mynämäki)

text: Hirvijärven päävesistöihin kuulumisesta on eri lähteissä erilaista tietoa. Lounais-Suomen ympäristökeskuksen antaman tiedon mukaan Hirvijärvi laskee Hirvijokeen (29) ja on sen valuma-alueen ainoa järvi. Nykyisessä vesistöaluejaossa Hirvijärvi luetaan 3. jakovaiheen vesistöalue Mynäjoen keskiosan alueeseen (30.003) Mynäjoen päävesistössä (30). Peruskartassa 1952 ja 1968 nähdään järven laskeneen ennen metsäojituksia Hirvijoen suuntaan. Hirvijärven pinnan korkeus merenpinnasta on 74,7 metriä ja 75 metrin korkeuskäyrän alapuolinen alue jatkuu Hirvijärvestä Hirvijoen varteen. Peruskartassa näkyvä oja Mynäjoen suuntaan on kaivettu joskus välillä 1965-1981 läpi harjanteen, jonka korkeus on yli 77,5 metriä. Ojalle ei ole kartassa annettu virtaussuuntaa. Valmisteilla olevassa ehdotuksessa uudeksi valuma-aluejaoksi järvi on luettu Hirvijoen valuma-alueeseen.


title: Hirvijärvi (Mynämäki)

text: Järven länsirannalla on pieni avosuo, muuten ympäristö on ojitettua helppokulkuista metsäistä suota ja kalliometsää. Järven vieressä sijaitsee Hirvivuori, Hirvisuo ja Hirvoluhta. Järven rannalla ei ole asuinrakennuksia tai teitä, mutta sinne johtaa useita polkuja ja järven pohjoisrannalla on laavu sekä tulentekopaikka.


title: Jack the Giant Slayer

text:
Jack the Giant Slayer on vuonna 2013 ensi-iltansa saanut yhdysvaltalainen
fantasia- ja seikkailuelokuva, jonka tarina perustuu satuihin ”Jaakko Jättiläisentappaja” sekä ”Jaakko ja pavunvarsi”. Elokuvan ohjasi Bryan Singer ja sen pääosissa näyttelevät Nicholas Hoult, Eleanor Tomlinson, Stanley Tucci, Ian McShane, Bill Nighy ja Ewan McGregor. Käsikirjoituksen laativat Darren Lemke, Christopher McQuarrie ja Dan Studney. Elokuvan Suomen ensi-ilta oli 22. maaliskuuta 2013.


title: Labetaloli

text: Labetaloli on kohonneen verenpaineen eli hypertension hoidossa käytettävä lääke. Sitä käytetään etenkin raskauden aikana. Se on yhdistetty alfa- ja beetasalpaaja, tosin beetasalpaaja huomattavasti enemmän kuin alfasalpaaja. Sitä voidaan antaa myös suonensisäisesti hypertensiivisen kriisin hoitoon. Sitä myydään Suomessa muun muassa kauppanimellä "Albetol". Astma ja vaikea hypotensio ovat vasta-aiheita. Lääkettä otetaan yleensä kahdesti vuorokaudessa.


title: Labetaloli

text: Labetaloli sisältää kaksi stereogeenistä keskusta ja sillä on 4 stereoisomeeriä.


title: Tinet Elmgren

text: Tinet Elmgren (s. 19. huhtikuuta 1981, Gislaved) on suomalaistaustainen ruotsalainen sarjakuvataiteilija, joka on vuodesta 2007 lähtien asunut ja työskennellyt Berliinissä.


title: Tinet Elmgren

text: Vuosina 2000–2012 hän julkaisi omakustanteena 10-osaista "Tunguska"-sarjakuvalehteä. Niiden materiaalista on toimitettu kaksi albumia, jotka ruotsalainen Epix-kustantamo julkaisi vuosina 2009 ja 2012. Lisäksi Elmgrenin tuotantoa on ollut mukana useissa sarjakuvakokoelmissa.


title: Tinet Elmgren

text: Tinet Elmgren on syntynyt Ruotsissa, mutta hän vietti osan lapsuudestaan myös Suomessa sekä Saksassa. Elmgrenin isä on entinen jääkiekkoilija Deniz Bavautdin. Hänen kaksi vuotta vanhempi sisarensa Ainur Elmgren on Suomessa vaikuttava historioitsija, joka on myös julkaissut omia sarjakuvia.


title: Klonidiini

text: Klonidiini on keskushermoston kautta vaikuttava verenpainelääke. Se sitoutuu adrenergisiin reseptoreihin kuuluviin presynaptisiin alfa-2 reseptoreihin agonistina vähentäen muuten verenpainetta kohottavan sympaattisen hermoston aktiivisuutta. Sitä on saatavana tabletteina ja injektionesteenä hypertensiivisen kriisin hoitoon. Se ei auta kuitenkaan feokromosytoomassa.


title: Klonidiini

text: Klonidiinia myydään Suomessa kauppanimellä Catapresan. Sivuvaikutukset ovat yleisiä ja niitä ovat muun muassa suun kuivuminen, huimaus ja väsymys. Sitä käytetään myös huume- ja tupakkavieroitukseen. Yhdysvalloissa se on myös 2010 hyväksytty lasten ADHD:n hoitoon pitkävaikutteisessa muodossa.


title: Eero Lumiahon Liikenne

text: Eero Lumiahon Liikenne oli Jalasjärvellä vuodesta 1936 vuoteen 1984 ja Seinäjoella 1984–1987 toiminut linja-auto- ja tavaraliikenneyhtiö. 1970-luvun alkuun mennessä liikenneneuvos Eero Lumiahon yhtiö oli kasvanut Suomen suurimmaksi yksityiseksi kuljetusyritykseksi.


title: Eero Lumiahon Liikenne

text: Vuonna 1912 syntynyt eläinlääkärin poika, liikealalla ja linja-autonkuljettajana toiminut Eero Lumiaho osti vuonna 1936 työnantajansa Väinö Latvalan linja-autot liikennelupineen ja perusti oman yrityksen. Kymmenen vuotta myöhemmin hän hankki omistukseensa Jalasjärven Auto Oy:n kaluston ja linjat.


title: Eero Lumiahon Liikenne

text: Lumiahon Liikenteen tärkein reitti oli useina vuoropareina ajettu Jalasjärvi–Vaasa-linja. Lumiahon pikavuorot kuljettivat matkustajia Vaasan ja Tampereen välillä. Toinen pitkä reitti oli Seinäjoki–Peräseinäjoki–Jalasjärvi–Honkajoki–Kankaanpää. Lyhyempien paikallisreittien lähtöpiste oli yhtiön kotipaikka Jalasjärvi, ja niiden päätepisteitä olivat ainakin Kihniö ja Kurikka. Lisäksi Lumiahon linja-autot hoitivat kunnan sisäisiä reittejä sivukylien ja kirkonkylän välillä. 1960-luvulla Lumiaho järjesti ulkomaan bussimatkoja, jotka ulottuivat ympäri Eurooppaa, jopa Marokon Tangeriin.


title: Eero Lumiahon Liikenne

text: Vuosikymmenten mittaan E. Lumiahon Liikenne Oy kasvoi yritysostoin ja laajeni myös tavaraliikenteeseen 1952. Lumiaho kuljetti tavaraa linjoilla Helsinki–Turku, Seinäjoki–Helsinki, Seinäjoki–Jalasjärvi, Vaasa–Helsinki ja Vaasa–Turku, minkä lisäksi yritys hoiti tilausrahtiliikennettä. Vuodesta 1955 lähtien Lumiaho alkoi hoitaa lihan kylmäkuljetuksia Englantiin, Italiaan, Neuvostoliittoon, Ranskaan, Saksaan ja Pohjoismaihin kymmenillä liharekoilla. 1950-luvun lopulta se alkoi hoitaa myös polttoaineiden kuljetuksia satamista huoltamoille ja yritysasiakkaille.


title: Eero Lumiahon Liikenne

text: Vuonna 1976 Lumiaho osti Kuljetusliike Karl Fredmanin Suomen-toiminnot. Kauppaan kuului 10 autoa ja 12 perävaunua. Vuonna 1980 ostettiin kurikkalainen vuonna 1934 perustettu Eino Rinta-Kanto Oy. Kauppaan kuului seitsemän linja-autoa. Rinta-Kannon toiminta jatkui omalla nimellä vuoteen 1982, jolloin se sulautettiin osaksi Lumiahoa.


title: Eero Lumiahon Liikenne

text: Vuonna 1970 E. Lumiahon Liikenteen tummanvihreällä ja kermanvalkoisella maalattu kalusto käsitti 30 linja-autoa, 32 liharekkaa ja 28 muuta tavara-ajoneuvoa. Yritys oli Suomen suurin yksityinen kuljetusalan yritys. Eero Lumiaho sai liikenneneuvoksen arvonimen vuonna 1968. Hän kuoli auto-onnettomuudessa 1972.


title: Eero Lumiahon Liikenne

text: Antti Aarnio-Wihurin Cargo-yhtiöt osti Eero Lumiahon Liikenne Oy:n osakekannan kesällä 1983. Liikenneministeriö hyväksyi linja-autojen ja linjalupien siirron uudelle Jalasjärven Linja-autoliikenne Oy:lle 6.7.1984, ja samalla Lumiahon tavaraliikenne ja henkilöliikenne erkanivat eri yhtiöiksi. Lumiahon rahtiliikenne siirtyi 1984 elokuussa Seinäjoelle, ja linja-autoliikenne jäi Jalasjärvelle. Jalasjärven Linja-autoliikenne Oy:n osakekanta myytiin myöhemmin samana vuonna A & J Hautamäelle. Hautamäen osti myöhemmin Connex, joka myöhemmin toimi nimellä Veolia.


title: Eero Lumiahon Liikenne

text: Lumiahon perheen poika Pentti perusti vuonna 1970 Kuljetusliike P. Lumiaho Oy:n (myöhemmin Cargo Express Oy), joka hoiti pankkien ja valokuvalaboratorioiden pikakuljetuksia kymmenillä autoilla ja puolella tusinalla Cessna-lentokoneella.


title: Eero Lumiahon Liikenne

text: Neljä jalasjärveläismiestä entisti 2010-luvun alussa Lumiahon väreissä ajaneen Volvo-linja-auton vuodelta 1959 alkuperäistä vastaavaan kuntoon. Aikaa kului arvioiden mukaan pari tuhatta työtuntia. Lisäksi tallessa on toinenkin yhtiön väreissä edelleen oleva museokatsastettu bussi Etelä-Pohjanmaalla.


title: Eero Lumiahon Liikenne

text: Yhdistysrekisteriin on yhä merkitty Eero Lumiahon Liikenne Oy:n Henkilökuntakerho ry.


Yokosukan laivaston lentotekninen varikko () oli keisarillisen Keisarillisen Japanin laivaston ilmavoimien lentotekninen varikko, joka sijaitsi Yokosukassa.


title: Yokosukan laivaston lentotekninen varikko

text: Lentovarikon juuret olivat lähelle Tokiota perustetun Yokosukan laivastontelakan perustamisessa vuonna 1869. Telakalla rakennettiin aluksia, korjattiin niitä ja huollettiin laivaston aluksia. Telakan alueella sijaitsi myös ammus- sekä tarvikevarastot. Kun Japanin laivasto osti ulkomailta lentokoneita erilaisiin testeihin, koneet toimitettiin telakalle. Telakalla lentokoneet purettiin kuljetuslaatikoista, kasattiin ja ulkomailla koulutetut laivaston koelentäjät testasivat lentokoneet.


text: Mikäli koelentojen aikana havaittiin puutteita telakalla pyrittiin ne korjaamaan. Tämän työn tekemiseksi perustettiin laivaston lentokonetehdas osaksi telakan torpedotehdasta toukokuussa 1913. Vuotta myöhemmin otettiin käyttöön ensimmäinen lyhenne Yokosho (Yokosuka Kaigun Kōshō eli Yokosukan laivastontelakka). Lentokonevarikko nimettiin uudelleen joulukuussa 1919 Kaigun Kōkū Shiken-sho eli Laivaston ilmailututkimusosastoksi ja edelleen huhtikuussa 1923 Kaigun Gijutsu Kenkyūsho eli Laivaston tekninen tutkimusinstituutti ja samalla se siirrettiin Tsukijiin. Tsukijin laitos tuhoutui vielä samana vuonna maanjäristyksessä.


text: Tutkimus aloitettiin 1924 uudelleen, jolloin useita uusia lentokoneita testattiin. Vasta perustetun laivaston esikunnan alaisuudessa perustettiin 1. huhtikuuta 1932 Kaigun Kokusho eli Laivaston lentovarikko Yokosukaan. Samalla lentovarikolle siirrettiin paljon rakentajia ja suunnittelijoita Hiron laivastontelakalta, jossa lentokoneiden suunnittelu ja valmistus päättyi.


text: Toisessa maailmansodassa lentovarikko suunnitteli laivaston ilmavoimille useita konetyyppejä, vaikka se itse valmisti vain joitakin malleja. Suunnitellut koneet valmistettiin Aichi Kokukilla, Watanabe Tekkojon terästehtaalla (vuodesta 1943 Kyūshū Hikōki Kabushiki-kaisha eli Kyushun lentokonetehdas) ja Hiron laivastontelakalla.


text: Yokosukan valmistamia koneita olivat:


title: Asama (täsmennyssivu)

text: Asama voi tarkoittaa seuraavia:


title: Katsuragi (1885)

text: Katsuragi () oli keisarillisen Japanin laivaston vuonna 1885 vesillelaskettu puurunkoinen kolmimastoinen parkkitakiloitu Katsuragi-luokan korvetti. Alus romutettiin vuonna 1913.


title: Katsuragi (1885)

text: Alus tilattiin luokkansa nimikkoaluksena Yokosukan laivastontelakalta osana vuoden 1882 hankintoja ja sen köli laskettiin 18. elokuuta 1883. Alus laskettiin vesille 31. maaliskuuta 1885 ja se valmistui 4. marraskuuta 1887.


title: Katsuragi (1885)

text: Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välillä. Se osallistui läntisen osaston reservialuksena Jalujoen taisteluun. Alus luokiteltiin 21. maaliskuuta 1898 3. luokan tykkiveneeksi, minkä jälkeen se oli lähinnä rannikontutkimus- ja valvontatehtävissä. Alus ajoi Izu Ōshiman saaren edustalla karille 6. lokakuuta 1900, mistä seuranneen uppoamisen jälkeen kesti kuukauden nostaa alus uudelleen korjattavaksi Yokosukan laivastontelakalle.


title: Katsuragi (1885)

text: Venäjän–Japanin sodassa alus oli Nagasakin sataman vartioaluksena. Se luokiteltiin 2. luokan rannikonvalvonta-alukseksi 28. elokuuta 1912, ja se poistettiin alusluettelosta 4. marraskuuta 1913. Alus myytiin tämän jälkeen romutettavaksi.


title: Pärnänen

text: Pärnänen on suomalainen sukunimi, joka on muun muassa seuraavilla henkilöillä:


title: Musashi (1886)

text: Musashi () oli keisarillisen Japanin laivaston vuonna 1886 vesillelaskettu puurunkoinen kolmimastoinen parkkitakiloitu Katsuragi-luokan korvetti. Alus poistettiin palveluksesta vuonna 1928, ja se romutettiin vuonna 1935.


title: Musashi (1886)

text: Alus tilattiin Yokosukan laivastontelakalta osana vuoden 1883 hankintoja ja sen köli laskettiin 1. lokakuuta 1884. Alus laskettiin vesille 30. maaliskuuta 1886 ja se valmistui 9. helmikuuta 1888.


title: Musashi (1886)

text: Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välillä. Se osallistui läntisen osaston reservialuksena Jalujoen taisteluun. Alus luokiteltiin 21. maaliskuuta 1898 3. luokan tykkiveneeksi, minkä jälkeen se oli lähinnä rannikontutkimus- ja valvontatehtävissä.


title: Musashi (1886)

text: Alus ajoi karille 30. huhtikuuta 1902 lähellä Nemoroa, mutta se irrotettiin karilta ja kunnostettiin. Venäjän–Japanin sodassa alus oli Hakodaten sataman vartioaluksena. Se luokiteltiin toisen luokan rannikonvalvonta-alukseksi 28. elokuuta 1912, mutta se palveli lähinnä koulutusaluksena. "Musashi" luokiteltiin virallisesti tutkimusalukseksi 1. huhtikuuta 1922, ja sen aseistus vaihdettiin kahdeksi kahdeksan tuuman tykiksi. Alus poistettiin alusluettelosta 1. huhtikuuta 1928, ja se siirrettiin reserviin. Alus myytiin vuonna 1935 romutettavaksi.


title: Moretti

text: Moretti on muun muassa seuraavien henkilöiden sukunimi:


title: Yamato (1885)

text: Yamato () oli keisarillisen Japanin laivaston vuonna 1885 vesillelaskettu puurunkoinen kolmimastoinen parkkitakiloitu Katsuragi-luokan korvetti. Alus poistettiin palveluksesta vuonna 1935, ja se romutettiin vuonna 1950.


title: Yamato (1885)

text: Alus tilattiin Onohaman telakalta läheltä Kōbea osana vuoden 1882 hankintoja ja sen köli laskettiin 23. marraskuuta 1883. Alus laskettiin vesille 1. toukokuuta 1885 ja se valmistui 16. marraskuuta 1888 ensimmäisenä päällikkönään Tōgō Heihachirō.


title: Yamato (1885)

text: Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välillä. Se osallistui läntisen osaston reservialuksena Jalujoen taisteluun. Alus luokiteltiin 21. maaliskuuta 1898 kolmannen luokan tykkiveneeksi, minkä jälkeen se oli lähinnä rannikontutkimus- ja valvontatehtävissä. Alus modernisoitiin vuonna 1900, jolloin sen parkkitakila poistettiin ja aseistukseksi vaihdettiin kahdeksan 2,5 naulan pikatykkiä ja kuusi konekivääriä. Samoin aluksen torpedoputket vaihdettiin 18-tuumaisiksi.


title: Yamato (1885)

text: Venäjän–Japanin sodassa alus oli vartioaluksena Honshūn ja Kyūshūn välisessä Kanmoninsalmessa. Vuonna 1907 alus modernisoitiin uudelleen, jolloin sen aseistukseksi muutettiin neljä kolmen tuuman ja neljä 50 millimetrin tykkiä. Samalla alus siirrettiin tutkimusalukseksi. Se luokiteltiin toisen luokan rannikonvalvonta-alukseksi 28. elokuuta 1912, ja alus siirrettiin rannikontutkintatehtäviin. Se luokiteltiin virallisesti tutkimusalukseksi 1. huhtikuuta 1922, ja sen aseistus vaihdettiin kahdeksi kolmen tuuman tykiksi.


title: Yamato (1885)

text: Alus poistettiin alusluettelosta 1. huhtikuuta 1935, ja se siirrettiin Uragaan kelluvaksi koulutustukikohdaksi. Alus vajosi pohjaan pyörremyrskyssä 18. syyskuuta 1945. Aluksen hylky nostettiin ja se romutettiin vuonna 1950.


title: Charles Winslow

text: Charles Lyndhurst Winslow (1. elokuuta 1888 Queenstown, Eastern Cape, Etelä-Afrikka – 15. syyskuuta 1963 Johannesburg, Gauteng, Etelä-Afrikka) oli eteläafrikkalainen tennispelaaja ja kaksinkertainen olympiavoittaja.


title: Charles Winslow

text: Winslow voitti Tukholman olympialaisissa 1912 kultaa kaksinpelissä sekä nelinpelissä Harold Kitsonin kanssa. Kaksinpelin loppuottelussa hän voitti Kitsonin erin 7–5, 4–6, 10–8, 8-6. Nelinpelin loppuottelussa Winslow ja Kitson voittivat Itävallan Felix Pipesin ja Arthur Zborzilin erälukemin 4–6, 6–1, 6–2, 6–2. Antwerpenin olympialaisissa 1920 hän saavutti pronssia kaksinpelissä.


title: Espressokeitin

text: Espressokeitin on laite, jolla keitetään espressokahvia. Ensimmäisen laitteen espresson valmistamista varten rakensi ja patentoi Angelo Moriondo. Hän esitteli toimivan laitteen Torinon yleismessuilla 1884. Hän sai patentin numero 33/256, joka päivättiin 16 toukokuuta 1884.


title: Espressokeitin

text: Vuonna 1901 milanolainen keksijä Luigi Bezzera patentoi parannuksia laitteeseen. Bezzera ei ollut insinööri vaan mekaanikko. Hänen patentoimansa kohteet olivat lukuisia, mikä heijastuukin patentin nimestä ”Uusi höyrylaite taloudellista ja välitöntä kahvijuoman valmistamista varten, menetelmä ’A Moriondo’, Annos CXL”.


title: Harold Kitson

text: Harold Austin ”Harry” Kitson (17. kesäkuuta 1874 Richmond, KwaZulu-Natal, Etelä-Afrikka – 30. marraskuuta 1951 Umkomaas, KwaZulu-Natal) oli eteläafrikkalainen tennispelaaja ja olympiavoittaja.


title: Harold Kitson

text: Kitson voitti Tukholman olympialaisissa 1912 kultaa nelinpelissä Charles Winslowin kanssa. Kaksinpelissä hän saavutti hopeaa. Kaksinpelin loppuottelussa Kitson hävisi Winslow'lle erin 5–7, 6–4, 8–10, 6–8. Nelinpelin loppuottelussa pari kukisti Itävallan Felix Pipesin ja Arthur Zborzilin erälukemin 4–6, 6–1, 6–2, 6–2.


title: SmartGuy

text: SmartGuy A/S on tanskalainen konserni, joka myy verkkokauppansa kautta vaatteita, kenkiä ja asusteita kahta nimeä käyttäen: SmartGuy ja STylePit. Pääkonttori ja -varasto sijaitsevat Tanskassa Jyderupissa, Holbæk.


title: M-Brain

text: M-Brain on suomalainen liiketoimintatiedon ja mediaseurannan informaatio- ja analyysipalveluita tarjoava yritys. M-Brain on Pohjoismaiden suurin toimija alallaan ja kuuluu Euroopassa kuuden suurimman joukkoon.


title: M-Brain

text: M-Brain toimii 14 maassa: Suomessa, Iso-Britanniassa, Yhdysvalloissa, Kanadassa, Brasiliassa, Venäjällä, Saksassa, Ranskassa, Ruotsissa, Norjassa, Virossa, Kiinassa, Singaporessa ja Malesiassa.


title: M-Brain

text: Vuonna 2014 M-Brainin liikevaihto oli noin 35 miljoonaa euroa. Samaisena vuonna yhtiöllä oli noin 450 työntekijää ja noin 1 500 asiakasta Suomessa ja kansainvälisesti. M-Brainin asiakkaita ovat mm. Sonera, Stora Enso ja Hartwall. Vuodesta 2011 lähtien M-Brain on laajentanut toimintaansa ja kansainvälistynyt voimakkaasti erityisesti yritysostojen kautta.


title: M-Brain

text: M-Brain omistajia ovat Ysma Oy (perustajaperhe Nyberg), Ingman Finance Oy, Keskinäinen Eläkevakuutusyhtiö Ilmarinen, Veraventure Oy, Veritas Eläkevakuutus, Oy My Holding & Consulting Ab ja yhtiön henkilöstö.


title: M-Brain

text: M-Brainin palvelut perustuvat yhtiön omaan tuotekehitykseen ja teknologiaan. Palvelut kattavat:1999: Sittemmin yhtiön pitkäaikaisena toimitusjohtajana toiminut Marjukka Nyberg perusti M-Brainin vuonna 1999. Aluksi yhtiön toiminta keskittyi painetun median analyysi- ja mittauspalveluihin, mutta yhtiön palvelut laajentuivat pian kattamaan lisäksi sosiaalisen ja toimituksellisen verkkomedian sekä televisio- ja radiolähetysten seurannan ja analysoinnin.


title: M-Brain

text: 2001: M-Brain julkaisi ensimmäisen digitaalisen median seurantapalvelunsa, minkä myötä yhtiö alkoi tarjota monikielisen verkkoseurannan palveluita.


title: M-Brain

text: 2006: M-Brain sai ensimmäisen ulkopuolisen sijoittajan, kun valtion pääomasijoitusyhtiö Veraventure Oy osti yhtiöstä vähemmistöosuuden.


title: M-Brain

text: 2007: Kimmo Valtonen siirtyi M-Brainin teknologiajohtajaksi vastuunaan muun muassa tuotekehitys.


title: M-Brain

text: 2011: Vuoden 2011 aikana yhtiöön tuli uusia sijoittajia, kun Veritas Eläkevakuutus ja Oy Ingman Finance Ab sijoittivat M-Brainiin. Tämä mahdollisti sen, että M-Brain osti ruotsalaisen kilpailijansa Cision Ab:n suomalaisen tytäryhtiön Oy Cision Finland Ab:n. Yritysoston myötä M-Brain yli kaksinkertaisti liikevaihtonsa ja henkilöstönsä.


title: M-Brain

text: 2012: M-Brain teki toisen merkittävän yritysoston vuonna 2012, kun yhtiö hankki liiketoimintatiedon hallintapalveluita tarjoavan Esmerk Oy:n. Yritysoston myötä M-Brain kasvoi alallaan Pohjoismaiden suurimmaksi toimijaksi ja kuuden suurimman joukkoon Euroopassa. Joulukuussa 2012 M-Brain julkaisi uuden SaaS-työkalun, M-Adaptiven, jolla on mahdollista seurata ja analysoida media- ja markkinointikampanjoiden vaikutuksia ja tuloksia digitaalisessa, sosiaalisessa ja painetussa mediassa.


title: M-Brain

text: 2013: M-Brain toimi aiemmin Suomen ulkopuolella Esmerk-nimellä. 1.1.2013 alkaen yhtiö on toiminut kaikissa maissa yhteisellä M-Brain-nimellä. Heinäkuussa 2013 M-Brain osti suomalaisen sosiaalisen median seurantayrityksen Whitevector Oy:n.


title: M-Brain

text: 2014: M-Brain Oy osti Global Intelligence Alliance Group Oy:n eli GIAn koko osakekannan syyskuussa 2014. Yritysten integraation myötä M-Brainin tarjonta kattaa laajan valikoiman markkinatieto- ja konsultointipalveluita. Palveluissa yhdistyvät GIA:n markkinatietokonsultointi, strateginen analyysi ja siihen liittyvät ohjelmistotuotteet sekä M-Brainin SaaS-ratkaisut ja sisällöntuotanto. Yhtiöllä on yrityskaupan jälkeen toimipisteitä 12 maassa ja työntekijöitä on noin 450.


title: M-Brain

text: 2016: 6. huhtikuuta 2016, M-Brain Oy laajensi toimintaansa ostamalla norjalaisen mediaseurantaa ja -analyysejä tuottavan Opoint Holdingin. Kauppaan kuuluivat ostettavan yhtiön kolme tytäryhtiötä Norjassa, Ruotsissa ja Virossa. Kauppa tukee M-Brainin strategista tavoitetta olla toimialan markkinajohtaja Pohjoismaissa ja Itämeren alueella, jonka lisäksi Opointin kehittämä mediamateriaalin käsittelyteknologia täydentää M-Brainin teknologiaa tehden M-Brainista myös yhden alansa johtavista teknologiatarjoajista.


title: Scooter Braun

text: Scott Samuel ”Scooter” Braun (s. 18. kesäkuuta 1981 New York, Yhdysvallat) on yhdysvaltalainen musiikkimanageri, joka edustaa muun muassa Ariana Grandea, Justin Bieberiä, PSY:tä, Usheria ja Carly Rae Jepseniä. Hän omistaa kaksi levy-yhtiötä, Raymond-Braun Media Groupin ja School Boy Recordsin. Braun tunnetaan parhaiten Justin Bieberin löytämisestä.


title: Sosiaalivakuutuslautakunta

text: Sosiaalivakuutuslautakunta oli Suomessa 1975–2006 toiminut alueellinen toimielin, joka käsitteli ensimmäisenä asteena valituksia Kansaneläkelaitoksen päätöksistä. Lautakunnan toimialueena oli Kansaneläkelaitoksen määräämä vakuutusalue. Lautakuntia oli loppuaikoina viisi:


title: Sosiaalivakuutuslautakunta

text: Sosiaalivakuutuslautakunnan päätöksestä oli mahdollista valittaa tarkastuslautakuntaan. Sosiaalivakuutuslautakuntien edeltäjiä olivat sairausvakuutuslautakunnat. Sosiaalivakuutuslautakunnat korvasi sosiaaliturvan muutoksenhakulautakunta.


title: Sosiaalivakuutuslautakunta

text: Valtioneuvosto asetti sosiaalivakuutuslautakunnat enintään neljäksi vuodeksi kerrallaan. Lautakuntaan kuului puheenjohtaja, varapuheenjohtaja, yksi lääkärijäsen ja kaksi muuta jäsentä. Jokaisella jäsenellä oli henkilökohtainen varajäsen. Puheenjohtajalla ja varapuheenjohtajalla tuli olla tuomarin virkaan vaadittava pätevyys.


title: Maksanruskea

text: Maksanruskea (myös suklaanruskea, maksa, suklaa, ruskea) koira on syvän suklaanruskea vaaleanruskein, vihertävänkeltaisin tai keltaisin silmin. Iho on ruskea. Geneettisesti maksanruskea koira on musta, jonka eumelaniini jyvästyy poikkeavalla tavalla B-lokuksen bb-genotyypin vaikutuksesta ja heijastaa valoa eri tavalla näyttäen siksi ruskealta.


title: Maksanruskea

text: Termiä maksa voidaan käyttää myös viittaamaan kuviollisen koiran eumelaniinin sävyyn erotuksena mustasta, sinisestä ja liilasta: esimerkiksi ”merkkivärinen maksa” viittaa merkkiväriseen koiraan, jonka eumelaniini on maksanväristä.


title: Maksanruskea

text: Koiran B-lokuksen geeni on TYRP1 ("Tyrosinase Related Protein 1"). Sama geeni aiheuttaa ruskeaa väristystä useissa muissa lajeissa kuten hiirillä ja kissoilla.


title: Maksanruskea

text: Koiran B-lokuksesta tunnetaan neljä alleelia: mustan eumelaniinin mahdollistava dominoiva B ja kolme B-alleelin suhteen resessiivistä mutaatiota, B, B ja B. Lisäksi geenissä saattaa esiintyä muita, harvinaisia mutaatioita. Kaikki B-lokuksen tunnetut mutaatioalleelit tuottavat minä tahansa yhdistelminä maksanruskean eumelaniinin, ja niihin viitataan usein yksinkertaisemmin yhteisnimityksellä B.


title: Maksanruskea

text: Maksagenotyyppi näkyy myös resessiivisillä keltaisilla ja punaisilla koirilla ihon ruskeana värityksenä.


title: Maksanruskea

text: B-lokuksen mutaatioita esiintyy lukuisilla koiraroduilla, etenkin lintukoirilla ja harvinaisempana myös muilla.


title: Transketolaasi

text: Transketolaasi on entsyymi, joka osallistuu pentoosifosfaattireittiin ja Calvinin kiertoon, joka on osa fotosynteesiä. Transketolaasi katalysoi kahta reversiibeliä reaktiota: ksyluloosi-5-fosfaatin reaktiota sedoheptuloosi-7-fosfaatiksi ja glyseraldehydi-3-fosfaatiksi sekä erytroosi-4-fosfaatin ja ksyluloosi-5-fosfaatin reaktiota fruktoosi-6-fosfaatiksi. Transketolaasin EC-numero on EC 2.2.1.1 ja CAS-numero 9014-48-6.


title: Transketolaasi

text: Rakenteeltaan transketolaasi on dimeeri. Entsyymi vaatii toimiakseen koentsyymikseen tiamiinipyrofosfaatin ja magnesiumionin. Entsyymin inhibiittoreita ovat muun muassa tiamiinipyrofosfaattia muistuttavat yhdisteet, kuten oksitiamiini.Transketolaasin toimintamekanismi pentoosifosfaattireitissä on seuraava. Tiamiinipyrofosfaatista muodostuu ylidi, jossa hiilellä on negatiivinen varaus ja typellä positiivinen varaus. Tämä ylidi reagoi ketoosin, kuten ksyluloosi-5-fosfaatin karbonyyliryhmän kanssa ja muodostunut additiotuote hajoaa retroaldolireaktiolla. Tämän reaktion tuotteina muodostuu glyseraldehydi-3-fosfaatti ja enamiini, joka reagoi riboosi-5-fosfaatin karbonyyliryhmän kanssa muodostaen sedoheptuloosi-7-fosfaattia. Transketolaasi siis siirtää kaksi hiiliyksikköä ksyluloosi-5-fosfaatilta riboosi-5-fosfaatille. Erytroosi-4-fosfaatin ja ksyluloosi-5-fosfaatin reaktion mekanismi on samanlainen, mutta siinä hiilten vastaanottajana toimii erytroosi-4-fosfaatti.


title: Transketolaasi

text: Calvinin syklissä transketolaasi katalysoi fruktoosi-6-fosfaatin ja glyseraldehydi-3-fosfaatin reaktiota ksyluloosi-5-fosfaatiksi ja erytroosi-4-fosfaatiksi sekä sedoheptuloosi-7-fosfaatin ja glyseraldehydi-3-fosfaatin reaktiota ksyluloosi-5-fosfaatiksi ja riboosi-5-fosfaatiksi. Reaktio on samanlainen mekanismiltaan kuin pentoosifosfaattireitissä.


title: Transketolaasi

text: Transketolaasin aktiivisuutta verisoluissa käytetään määrittämään tiamiinin ja tiamiinipyrofosfaatin määrää ihmiskehossa. Tiamiinipitoisuuden ollessa alhainen on transketolaasin aktiivisuus pieni.


title: Marian kanavisto

text: Marian kanavisto eli Marian kanavajärjestelmä eli Marinskin kanavareitti (ven. "Mariinskaja vodnaja sistema") on osittain luonnollinen ja osittain kaivettu vesitie Venäjällä. Vesitie avattiin liikenteelle vuonna 1808 ja sitä pitkin pääsee Volgajoelta Suomenlahdelle reittiä, johon kuuluvat Šeksnajoki, Valgetjärven eteläranta, Vytegrajoki, Äänisjärvi, Syvärijoki, Laatokan eteläranta ja Nevajoki. Kanaviston pituus on 1 146 km, josta on kaivettua tai padottua jokea 874 km. Siinä on 53 sulkua ja sen kulkusyvyys on 1,8 metriä. Vesitie on vanhentunut ja poistunut käytöstä.


title: Takao (1888)

text: Takao () oli keisarillisen Japanin laivaston vuonna 1888 vesillelaskettu panssaroimaton risteilijä. Alus poistettiin palveluksesta vuonna 1911, ja se romutettiin vuonna 1912.


title: Takao (1888)

text: Alus suunniteltiin ranskalaisen Émile Bertinin ohjauksessa sen ollessa samalla ensimmäisiä Bertinin laivanrakennustietämyksen tuotteita Japanissa. Runsaasti tarvikkeita tilattiin kuitenkin ulkomailta.


title: Takao (1888)

text: Alus tilattiin Yokosukan laivastontelakalta ja sen köli laskettiin 30. lokakuuta 1886. Alus laskettiin vesille 15. lokakuuta 1888 ja se valmistui 16. marraskuuta 1889.


title: Takao (1888)

text: Aluksen kylkikaaret ja -levyt olivat terästä. Se oli varustettu kahdella mastolla, joissa oli parkkitakilointi avustamaan risteilemistä. Aluksen kahteen akseliin oli kytketty kumpaankin oma compound-höyrykone, joiden tarvitseman höyryn tuottivat viisi kattilaa. Kattiloiden hormit oli supistettu yhteen savuhormiin.


title: Takao (1888)

text: Pääaseistuksena oli neljä Kruppin 152 millimetrin 35 pituuskaliiperin tykkiä. Apuaseina oli yksi 4,7 tuuman pikatykki ja yksi kuuden naulan Hotchkiss-tykki. Lisäksi aluksella oli kaksi tuuman Nordenfelt-tykkiä ja kaksi kannelle asennettua torpedoputkea.


title: Takao (1888)

text: Alus osallistui ensimmäiseen Kiinan–Japanin sotaan suojaten joukkojenkuljetuksia Koreaan sekä Port Arthurin maihinnousua. Sen jälkeen alus partioi Keltaisellamerellä ja osallistui Weihaiwein taisteluun. Boksarikapinan alettua alus siirrettiin tukemaan joukkojensiirtoja japanilaisjoukkojen noustessa maihin ja miehittäessä Tianjinin satamakaupungin. Vapauduttuaan alus partioi Amoyn ja Shanghain edustalla.


title: Takao (1888)

text: Venäjän–Japanin sodassa alus oli vanhentunut, ja se määrättiin partioimaan Chemulpon satamaa ja Tsushiman salmea. Alus oli kuitenkin mukana Tsushiman meritaistelussa. Radiolaitteiden yleistyessä yhteysalusten tarve väheni laivastossa, ja "Takao" poistettiin alusluettelosta 1. huhtikuuta 1911, minkä jälkeen se siirrettiin reserviin. Alus myytiin 27. maaliskuuta 1912 romutettavaksi.


title: Könkköjoki

text: Könkköjoki sijaitsee Petäjäveden kunnassa. Se on suosittu kalastuspaikka. Kintausjärvien vedet laskevat Huhtiajärven kautta Könkköjokeen ja edelleen Karikkoselkään. Könkköjoki on vuolas, sillä pudotusta on 1,5 kilometrin matkalla 16 m. Joessa on viisi koskea: Könkön-, Pitkä-, Karikko-, Mylly- ja Sahakoski, joista kaksi alimmaista muodostavat yhtenäisen koskijakson. Kosket ovat kuohuvia varsinkin kevätaikaan.


title: Könkköjoki

text: Joki on muodostunut voimakkaasti mutkittelevaksi. Rannat ovat metsäiset, mutta rantapoluilla on helppo liikkua molemmin puolin uomaa. Vedenlaatu on hyvä. Metsistä ja soilta tuleva humus värjää veden lievästi ruskeaksi. Uomassa virtaa vettä keskimäärin 1,4 m³/s. Keväällä tai syystulvien aikaan vettä voi kulkea 4-7 m³/s, mutta toisaalta kuivina kesinä virtaama putoaa tasolle 0,2-0,4 m³/s.


title: Könkköjoki

text: Joen taimenkanta on luonnonvaraista. Lisäksi jokeen istutettiin Taivalkosken Ohtaojan kantaa olevia kaksivuotiaita taimenia vuonna 1961 ja myöhemmin 1960-luvulla emotaimenia. Muutaman kerran istutettiin pieniä määriä myös Rautalammin reitin kantaa olevia kaksivuotiaita taimenia. Nykyinen kanta lienee siten sekoitus keskisuomalaista ja Iijoen vesistön kantaa.


title: Luettelo Münchenin metron asemista

text: Luettelo Münchenin metron asemista sisältää listauksen Münchenin metron linjojen asemista. Se on julkinen metrojärjestelmä, joka palvelee Münchenin kaupunkia ja sitä ympäröiviä kuntia. Järjestelmää ylläpitää Münchner Verkehrsgesellschaft (MVG, "Münchenin liikennelaitos") ja se palvelee yli 300 miljoonaa matkustajaa vuodessa. Nykyisin järjestelmässä on 100 asemaa. Niistä 94 on maanalaisia ja 6 on maan päällä. Vain kolme asemaa sijaitsee Münchenin kaupungin rajojen ulkopuolella: Garching, Garching-Forschungszentrum ja Garching-Hochbrück, jotka sijaitsevat Garchingin pohjoisosassa.


title: Yokosukan laivastoarsenaali

text: Yokosukan laivastoarsenaali () oli yksi neljästä keisarillisen Japanin laivaston hallinnoimasta telakalla varustetusta laivastotukikohdasta. Tukikohta sijaitsi Yokosukassa Kanagawan prefektuurissa Tokionlahden rannalla Jokohaman eteläpuolella.


title: Akseli Toivonen

text: Akseli Vilho Toivonen (6. huhtikuuta 1887 Hamina – 10. tammikuuta 1954) oli suomalainen arkkitehti. Hän valmistui arkkitehdiksi Teknillisestä korkeakoulusta vuonna 1911. Hän oli keskeisessä osassa vuosina 1920–1925 rakennetun Helsingin Puu-Käpylän puutarhakaupunginosan suunnittelussa ja häntä kutsuttiinkin Käpylän keisariksi. Alueen rakennusten suunnittelutyöstä vastasi arkkitehti Martti Välikangas. Toivonen suunnitteli standardoidut elementtirakenteet joiden avulla alueen puutalot voitiin pystyttää nopeasti. Toivonen toimi myös alueen rakennuttaneen "Helsingin Kansanasunnot Oy":n taloudenhoitajana.


title: Vivunki

text: Vivunki () on pieni 10 asukkaan (2007) kylä Kiirunan kunnassa Pohjois-Ruotsissa. Kylä kuuluu Norrbottenin lääniin, Lapin maakuntaan ja on osa Vittangin seurakuntaa. Vivunki sijaitsee noin 24 kilometriä koilliseen Vittangista. Kunnan keskustaajamaan Kiirunaan on linnunteitse 80 kilometriä ja maanteitse 104 kilometrin matka.


title: Vivunki

text: Vivungin kylän suurimpia järviä ovat Vivunkijärvi, Sovasjärvi, Pasmajärvi, Vaikkojärvi ja Rahtusenjärvi.


title: Yöhävittäjä

text: Yöhävittäjä on hävittäjälentokone, jota käytetään torjuntatoimintaan öisin. Hävittäjätoiminta on silloin tavallisimmin tarkoitettu torjumaan öiseen aikaan tapahtuvia lentopommituksia. Yöhyökkäystä oli ennen tutkajärjestelmien kehittelyä varsin vaikeata toteuttaa näkemättä maaleja.


title: Yöhävittäjä

text: Yöhävittäjä luotiin käsitteenä jo ensimmäisen maailmansodan aikoihin. Vasta toisessa maailmansodassa pommituslentokoneiden suuret tappiot päiväsaikaan tehdyillä pommituslennoilla pakottivat pommitusstrategian vaihtamiseen. Yöpommitusten vuoksi tyypin hävittäjäkoneiden tarve lisääntyi.


title: Yöhävittäjä

text: Toisen maailmansodan aikaan niin Englanti, Saksa kuin Japanikin kehittelivät erillisiä yöhävittäjäkoneita. Jotkut niistä olivat ennestään olleet itse pommikoneina. Edelleen jouduttiin kehittelemään tunnistusjärjestelmä IFF (Identification Friend or Foe), jonka avulla pystyttiin pimeän aikana erottelemaan ystävällismieliset lentokoneet vihollisista.


title: Yöhävittäjä

text: Erityisesti Saksa sai niin kutsuttuja yöhävittäjä-ässiä. Heistä moni ehti kaatua ennen sodan loppua. Usein kävi niin, että pommikoneen alhaalta ampunut yöhävittäjä jäi putoavan koneen jätteiden alle ja tuhoutui siten itsekin. Riski oli suuri niin kutsuttua Schräge Musik -asejärjestelmää käyttäneissä hävittäjäkoneissa.


title: Yöhävittäjä

text: Ennen kuin uudenlainen hyökkäysmenetelmä, suomeksi "viisto musiikki", opittiin tuntemaan, olivat Hyvösen mukaan brittilentäjät ihmetelleet suuresti viereltään pommittajaparvesta kadonneita lentokoneita. Selitys löytyi myöhemmin saksalaisten yöhävittäjistä. Niillä oli vinosti noin 70 asteen kulmassa ylöspäin ampuva tykkiaseistus.


title: Yöhävittäjä

text: Hyvösen mukaan Suomesta osallistui pieni joukko erilliseen perehdyttävään yöhävittäjätoiminnan koulutukseen. Koulutusta järjestettiin Saksassa erityyppisillä lentokoneilla. Varsinaista Nachtjagd- eli yöhävittäjäkoulutusta oli vain murto-osa. Hieman vajaasta 20 hengen lentäjäporukasta kaksi kuoli kesken koulutuksen. Heistä ainakin yhden pudotti Liittoutuneiden ilmahyökkäyksen aikana De Havilland D.H.98 Mosquito.


title: Yöhävittäjä

text: Yöhävittäjäyksikköjä oli toiminut aiemmin Suomen alueella, ainakin Nautsista käsin. Sitä kesti kuitenkin vain vähän aikaa. Suomella oli oma yöhävittäjän rakentamista varten ollut suunnitelma, muttei sitä toteutettu. Konetyypin nimi oli Vihuri, sen niminen valmistui eri tehtäviin myöhempänä. Bristol Blenheim -tyyppiä harkittiin yöhävittäjä-tehtävään sitäkin vahvasti. Tuolloin olisi aseistukseksi tullut 1x 20 mm tykki ja 4x 12,7 mm kk:t.


title: Yöhävittäjä

text: Saksa:


title: Yöhävittäjä

text: Englanti:


title: Yöhävittäjä

text: Japani:


title: Yöhävittäjä

text: Yhdysvallat:


title: Torch browser

text: Torch browser on verkkoselain. Sen selainydin on Chromium. Vastaavia on joitain muitakin olemassa, joista samaan ytimeen pohjautuvana, oli ensimmäisenä Google Chrome.


Torch browser


title: Acton Townin metroasema

text: Acton Town on Lontoon metron asema Actonissa, Länsi-Lontoossa Piccadilly- ja District-linjojen varrella. Se sijaitsee Gunnesbury Lanen ja Bollo Lanen risteyksessä ja kuuluu Oyster-vyöhykkeeseen 3.


title: Acton Townin metroasema

text: Asema avattiin 1. heinäkuuta 1879 Metropolitan District Railwayn (nykyisen District Linen) reitille Turnham Greenistä Ealing Broadwaylle. Aseman alkuperäinen nimi oli Mill Hill Park. 1. toukokuuta 1883 asemalta avattiin linja Hounslow Townin metroasemalle, joka suljettiin vuonna 1909.


title: Acton Townin metroasema

text: Asemalta lähtevät rataosuudet sähköistettiin 13. kesäkuuta ja 1. heinäkuuta 1905. 13. kesäkuuta avattiin myös uusi rataosuus South Actoniin. Linja jatkui aluksi Hounslow Westin kautta Uxbridgeen, mutta myöhemmin junat kulkivat vain South Actoniin asti.


title: Acton Townin metroasema

text: Asemarakennus rakennettiin uudestaan vuonna 1910, ja asema sai nykyisen nimensä 1. maaliskuuta 1910.


title: Acton Townin metroasema

text: Asema rakennettiin jälleen uudestaan vuosina 1931 ja 1932 osana valmistautumista Uxbridgen linjan liittämistä Piccadilly Lineen. Uuden asemarakennuksen suunnitteli Charles Holden.